Tulio bantuk vawleimi vialte hartong lio caan ahhin pakhat le pakhat ibawmh caan a si. Idawt caan a si - Khuaruah Har News\nTulio bantuk vawleimi vialte hartong lio caan ahhin pakhat le pakhat ibawmh caan a si. Idawt caan a si\nCanada zong ah Cozah nih a rammi hna cu a herhning in bawmhchanhnak pek a timh. Business owners pawl nih anmah le an zawn cio in an customer caah bawmhchanhnak an tuah cio. Internet providers pawl nih internet data cu a lak in tam deuh cio an kan pek. airlines pawl nih air ticket a caw cia vialte penalty um loin free in an khirh tthan dih hna.\nSuper Markets pawl nih an riantuantu vialte an hlawh an kaiter dih hna pinah an thil zuarmi zong aho paoh tinco viar dingin limit an tuah. Minung pakhat nih tam tuk cawk lo ding tbk. a cheu ngaknu tlangval cu amah tein bazar a kai kholomi taar le ngakchia bazar an kai piak hna. Pizza tiang nih harton lio caan chung, 50% discount an chiah.\nLaimi tah, atu bantuk harton lio caan ahhin zeitindah kan um? Pastors hna nih nan members phone in nan chawnh hna maw? Khrifabu nih tah nan members caah zeibantuk preparation le bawmhchanhnak pek ding timh tuahnak nan ngeih? Business ngeitu, dawr ngeitu pawl, nan customers caah zeibantuk thil ttha tuah dah nan itimh?\nMizoram ah Kala le dawr ngei nih an thil man an kaiter dih i, YMA le Cozah nih kaiter lo dingin an control hna tiah an chim. Lairam ah dawr ngeitu nih an thil man an kaiter colh tiah theih a si ve. OMG! Atu lio bantuk harton caan ahhin pumpak miak hmuh caan a si maw? Laimi? midang caah a nunnak a pekmi Jesuh Khrih zumtu, Khrifa pei kan si cu! Nitlak lei ram an nunning le an cawlcangh bantuk in kanmah le dirhmun cio in thil ttha tuah caan a si. Midang caah ipek caan a si. Midang cungah dawtnak langhter cang a si. By: Zasang Cinzah\nCOVID-19 hi Pathian he lawng kan Tei Khawh Lai\nCovid-19 Pulrai ttihnung dohtu sibawi hna sin ah lomhnak bia a chimtu Thet Mon Myint\nTuni Minzar Yar Nih Biacaih Zung An Kal Nak Ah Media Sin A Chim Mi Bia Cu khuaruahhar Ngai A Si\nNu A Si Mi Paoh Nih Theih Hrimhrim Ding Mi Sii Phun Khat\nDr. Aung Myint Thang: LAITLANG ZATLANG NUN A HRAWKTU THIL TTHA LO KAN TUAH MI PHUN 6\nNLD le CNLD kongah keimah pumpak te i ka hmuh ning tawitein ka langhter lai\nKawlram Um Mi Na Si I Ramdang Um Mi Na Chungkhar Le Nih Phaisa An Nin Kuat I Bank Ah Thoh Ding Na Kal Tik Ah Theih Hrimhrim A Herh Mi\nTrump Hi Democratic Pawl Nih Chiandeih Bantuk In An Ttihmi Pa A Si\nCNLD cu lai ram ah a chuah cun lai ram cu mi van chia Bik kan si lai


Khah! Na Kut Na Samh Khawh Lo Hmanh Ah Share Cio Hna Usih! Pasalttha Tha Zohchun Tlak Salai Zung Kip Thang – Chin World News Evening\nNote: Hi thawngpang hi Falam ca Laiholh in kan lehmi a si tikah a dik lonak le kan palhnak tampi a um lai. Asi lo ningin ka ttial palhmi zong a um kho men a ruahzia nan kan thiamnak lai kan i nawl duh hna. Cun Amah caah tiin David Nun Tho nih Gofundme in laksawng caah tiin bawmhnak a halpiak i bawmh khawh i zuam cio hna usih.\nHi link hi hmet law ka hin bawmhnak pek khawh a si.


PDF Kan Ralkap Pa 2 Cu Ralhrang Thah Duh Lo Ruang Ah An Mah Tein Bomb In An Puah Hnaw E\nHome / MYANMAR NEWS / PDF Kan Ralkap Pa 2 Cu Ralhrang Thah Duh Lo Ruang Ah An Mah Tein Bomb In An Puah Hnaw E\nadmin 2 weeks ago\tMYANMAR NEWS Leave a comment 12 Views\nSAC Ralhrang Rual Nih An Kulh Dih Caah Myaing PDF Pahnih Hna Cu Bomb I Puah Hnawh In An Nunnak A Liam.Myaing peng chungah SAC ralhrang ralkap nih kahdohnak tuah in an kulh dih hna caah Myaing PDF pahnih hna cu bomb hmangin anmah le anmah an i puah hnawh tiah Myaing PDF nih mipi sinah theihternak cathanh an chuah.Nihin January 10 zinglei caan ah nawlngeihnak latu SAC ralhrang ralkap nih thazaang 400 hrawng in khua chung ahcun kahdohnak an tuah tiah theih a si.\nCu caah mipi vengtu phu he hmaiton in kaphnih kahdohnak a chuak tiah Myaing PDF nih an chim.Myaing peng chung thlenglei Kaing Taw Mah lamah SAC ralhrang ralkap sawmnga (50) hrawng, ni tlaklei sang Ba Hin lamah SAC ralhrang ralkap zakhat (100) tluk le ni tlaklei sang Min Taa Ciah lamah SAC ralhrang ralkap sawmriat (80) tluk nih kahdohnak tuah in ram chungah luhhnawhnak an tuah.\nAsinain Ba Hin lam lei Ta Ke Kan khua pawngah Myaing PDF pahnih hna cu SAC ralhrang ralkap rual nih an kulh dih cang caah bomb hmangin anmah le anmah an i puah hnawh tiah Myaing PDF nih fehter in cathanh an chuah.\nZanlei suimilam 3:00 tluk ah a si tiah theih a si i, atu caan karlak thil sining he pehtlai in chim a har ngai. Nawlngeihnak latu SAC ralhrang ralkap nih biatak tein kahdohnak a kan tuah tiah Myaing PDF phu ah tuanvo ngeitu pakhat nih a chim.\nMyaing PDF nih nunnak a liammi ralkap pahnih, pasaltha hna cungah upatnak zong kan pek hna tiah an langhter chih.Atu caan karlak kahdohnak kong he pehtlai in mipi hna nih nawlngeihnak latu SAC ralhrang ralkap he a hlatnak le himnak hmunah nan um nakhnga theihternak he zangfah kan in nawl hna tiah an langhter.\nPrevious NUG Nih PDF Kong Ah An Hmu Ning Le An Ruah Ning Hmai Lei Kong Caah An Phuan Cang\nNext CDF Matu Le Ralhrang Karlak Kahdoh Nak A Chuak Than Thlacam Bawm Hna U Si\nNihin zingka 27 January 2022 ah khan,CDF,thantlang le Ralhraang pawl karlak ah i kah dohnak …


Breaking News ! Arizona Ah Hearing An Nei Cuahmah Lio Asi. – Kawltu Team\nBreaking News ! Arizona Ah Hearing An Nei Cuahmah Lio Asi.\nArizona hearing cu neih cuahmah lio asi. Trump nih hi kong he pehtlaiin Arizona cu Corruption lawng te a siko tiah a van langhter. Cu lawng siloin zei ruang ah dah Arizona hearing neihcuahmah lio mi corruption lawngte simi hi Fox News nih live in an pek ve hnga lo tiah Fox News cu ttanh hei ngei tuk i news chuah tawn mi media ah a chim. A tanglei ah tling deuh in van rel.\nSui Hlawn Rem Nih Christmas Hla Thar A Sak Mi Cu A Mak Ko. →


Chin Ramkulh Cozah Huat An Tlai Ngaingai: Pumtlamtling Lo Hna Nih Thil Pali 4 An Hal Hna Nain An Hnon Hna – Chin World News Evening\nChin Ramkulh Cozah Huat An Tlai Ngaingai: Pumtlamtling Lo Hna Nih Thil Pali 4 An Hal Hna Nain An Hnon Hna\nPumtlinglo hna nih thil biapi phun 4 an hal mi Chin Ramkulh Cozah nih a hnon. Kalaymyo hrambunh Disability Development Initiative (DDI) nih 2018 kum ah Chin Ramkulh Cozah sin ah an riantuannak he pehtlai in thil biapi phun 4 an hal hna i nihin tiang ruahpiak an si lo, tiah tuanvo ngeitu sin in January 30 ah kan theih.\nHi thil biapi phun 4 an hal mi hna cu; Myanmar ram nih a ngeih mi Pumtlinglo hna upadi ning in Chin Ramkulh Cozah nih Pumtlinglo hna Nuhrin Covo tlamtlinter ding, Pumtlinglo ngakchia sianginn kai khawhnak, Pumtlinglo hna pum pawcawmnak ruahpiak ding, le 2018-2019 tangka kum ah budget kan suaipiak ve u, tiin Chin Ramkulh Cozah sin ah an hal nain nihin tiang ah Cozah cawlcanghnak pakhat hmanh a lang rih lo, tiah kan theih.\n“Hi kong ah Chin Ramkulh Cozah tuanvo ngeitu upa zong kan ton hna. Chin Ramkulh Cozah lawng si loin Hluttaw zong ah kan ceih lai, an ti nain nihin tiang an kan ruahpiak lo. Cozah nih riantuan ding tampi a ngeih mi lak ah pumtlinglo hna kong hi an kan tenhpiak lo. Ramkulh Cozah nih budget kan ngei lo, an ti. Chin Ramkulh Cozah nih pumtlinglo hna he pehtlai in rian an kan tuanpiak mi pakhat hmanh a um rih lo,” tiah DDI in Deputy Director Mr. Joshua nih The Hakha Post ah a chim. Credit: The Hakha Post\nHakha Khualipi Ah A Cangmi Hikong Hi Nan Thei Cio Cang Maw Khuaruahhar Taktak Asi Hibantuk Minung Hna Kan Um Hi Cu A Poi Ko-Video\nCaan Saupi An Kawl Hnuah Nungak Esther Ruak Cu An Hmuh Cang Ee Ngaih A Chia Ko Mu


IS Ralhrang Nih Khrihfa Minung 2 An Thah Hna - Ramleng Chinmi\nHomeThawngpangIS Ralhrang Nih Khrihfa Minung 2 An Thah Hna\nIS Ralhrang Nih Khrihfa Minung 2 An Thah Hna\nA Christian comforts to a woman, who lost her husband in the firing incident, at a hospital in Quetta, Pakistan, Sunday, April 15, 2018. Pakistani police say gunmen have opened fire on worshippers coming out of a church in the southwestern city of Quetta, killing few people and wounding some others. (AP Photo/Arshad Butt)\nISLAMABAD — Pakistan, Quetta khuapi ah Pathian thangtthat in a rak chuak cuahmah mi Khrihfa pawl cu ralhrang nih meithal in an kah hna, Khrihfa minung pahnih an nunnak a liam, a dang minung 5 nih hliamfak an tuar tiah VOA nih a langhter.\nKhrihfa pawl cu Pathian ni chunah pumhnak an ngei hna, pumh an dih i an chuah leiah ralhrang pawl cu motorcyle an van i cit i meithal in Khrihfa pawl cu an kah hna, ralhrang pawl cu an zamh colh tiah Pakistan palik nih an chim. Caan tlawmpal a rauh hnu ah Khrihfa pawl a kaptu kan mah kan si tiah IS ralhrang nih an media Amaq news agency ah an phuan.\nPakistan ahhin Khrihfa pawl an him lo ngaingai. Tu thla chung lawngah voihnih khengte ralhrang nih Khrihfa mi cungah thahnawnnak an tuah cang. April 2 lioah khan khuapi chungah rickshaw in a leng cuahmah mi Khrihfa minung pali hna cu IS ralhrang nih meithal in an kah hna i minung pali nunnak a rak liam hoi cang. A thi mihna hi chungkhar khat an si hna tiah VOA nih a langhter.\nKum 2017, December thla ahkhan ralhrang nih Quetta khuapi i Khrihfa biakinn ah nunthap bomb pahnih an puah hnawh hna i Khrihfa minung 9 an rak thi hoi cang. Khrihfa mi nih ralhrang kut an tuar tuk caah Pakistan cozah sinah a si khawh chungin Khrihfa mi caah tuanvo lak piak dingin Khrihfa nih Cozah sinah an nawl hna.


Pu Lalawi Than Nih Salai Ngun San Aung A Ti Ning Cu A Fak Ko Mu, A Ti Ning Cu – Onlinenungak\nPu Lalawi Than Nih Salai Ngun San Aung A Ti Ning Cu A Fak Ko Mu, A Ti Ning Cu\nSalai Ngun San Aung hi ka uar bak! Mah bantuk laipa kan ngei cu lawm um tuk hringhran Pathian thluachuah si,, amah bantuk raltha mi tampi kan herh hna.Mifim ralchiat nak in mihrut raltha nih teihnak an hmu tawn. Mifim raltha cu tha chinchin Ralkap nih an tlaih cun nu le pa, mino nan dihlak in va bawmh dih u!!, zei sual nak tuah lo,, luatnak a auh pi.\nKawl ralkap tih hlah u! an ralchia tuk kha,, zan lawngah mi an tlaih hna kha,, a thau mi le der mi lawng te an si kha,, uniform le meithal an ngei i raltha ngai bantuk in an i um ter ko kha.A molh mi le zeihmanh thiam lo lawng te an si hna.Rak tih hrim2 hlah u tiah kan nawl hna.Pasal Salai Ngun San Aung hi rak kilven hram u tiah Laipa Lite fb nih Chin World Media group ah a tar mi cu Lalawi Thana fb nih mah tin comment a pek.\nLalawi Thana fb nih cun Salai Ngunsanaung hna ka uar ti hi cu A poi tawn tawn ko. Thim nak lio i bia kam nak a tuah mi $ Dolar 10,000,00, Cawi ding mi tangka zong a tu tiangin a pe lo khah.Mifir ban tuk a si kha. Mipi nih rak thei u. Hi ban tuk mi hna cu uar awk an si lo.Van cungkhua ah a zam lai cu tiah comment a pek.\nNote: Chinmi or Laimi kan zia ngai hi cu mi t’hat nak pakhat taktak hmanh a rak hmu kho lo mi kan si ti hi fiang tein hmuh khawh a si.hi ca ka vun thil nak a ruang cu Chin miphun nih kan ziaza hi thlalang bantuk in i hmu in kan ziaza i sersiam nak caah a t’ha deuh phum hnga maw tiah vun thil mi a si. Credit: Lalawi Thana fb & Laipa Lite fb cahmai.


Breaking News: Police Nih Hakha Khuachung Pi An Check Cuahmah – Chintanbo\nBreaking News: Police Nih Hakha Khuachung Pi An Check Cuahmah\nKawl Ralkap nih Hakha khualak an check\nSeptember 29 ah Hakha Lamtonnak, Kaungkyaik lakphak dawr pawng hrawng le Sanpiah Boarder sawng pawng hrawng ah Kawl Ralkap nih mi an check cuahmah tiah kan theih.\n“Nihin zaanlei 1:45 PM hrawng khan an check cang. Motorcycle toolbox, phone le thil dangdang an check,” tiah khuami pakhat nih The Hakha Times ah a chim. A cunglei an checknak hmun pin ah Khuathar lei le Kohkun lampial hrawng zong ah an check tiah kan theih. Photo: June 20 lio an check mi\nKaimah hi ka hngakchiat lio tein a thum mi thil pawl hi ka duh tuk lonain, a luan cia mi kum 7 lio ah khan ruahlo piin zunyjlim zawtnak ka rak ngei. Doctor te sinah kai piah i sii an ka pek mi ka ding peng bu ah zingla ka van thawh i ka zuntjlum kai chek tikah khan 120 a si zungzal rawl ka ei khim ka le bangah cun 200 a si peng. I control hi a har tuk htinghran. Mah hnu cun sibawi sin ka vai piah than zongah sii dang an ka peng than tawn le lungrawk taktak in ka can hi ka rak hmang. Culio ah cun internet chungah in khachuansen ei a that nak kha ka hmuh.\nCrd. Health Care


Chinram Dothlennak Ah Dawnkhantu Bik Hi CDF Le CNF Nih Tawlrel Zawkzawk Uh — Chin Miphun Tlangau\nChinram Dothlennak Ah Dawnkhantu Bik Hi CDF Le CNF Nih Tawlrel Zawkzawk Uh\nAugust 30, 2021 Salai Ephraim MYANMAR 0\nChinram dohthlennak ah dawnkhan tubik pakhat.Ram dothlennak ding caah; hriam aa tleih mi, speak out, biak chawnhnak lei in le CDM lei cun adangdang lei tam pi um lai. cu hna lak ah abia pibik tiah ka ruahmi le ram pakhat cozah a dir ter kho bik asi mi CDM hi bia tak tein thazaang pek le kan kan dirhkamh in kan bomh a herh tuk. a cung lei kan van langh ter mi Dothlennak hna cu CDM tuah lo in cozah pi cu akal kho thiamthiam nain hna cu a hnawh ngai ve ko.\nCozah rian tuan hi u CDM viar hna seh law cozah pi cu adir ko lai. acawl acawl bak lai loh. kawl rallokap cu ram lak i a um sawsawh mi tapung men an si ko lai. cu caah a tu dotlennak ah kan CNA/CNF/CDF cun acawlcang mi kan mino hna kan chinram rallokap cozah adir arawh khawhnak ding caah CDM atuah lo mi hna kha rallokap abawm tu an si ko caah Warning pe hna uh, an ngeih lo ah cun an zung ah bomb puah hnawh hna uh rallokap bawm tu cu an thih zong ah apoi nak aum lo atha chinchin.\nCDF/CNA/CNF rak kan tawlrel piak zokzok uh. abik in Uknak lei zung khi rallokap thing lawng te an si pin ah an lor tuk CDM atuah mi Zatkaa ah athar tamtuk an oh cang, adang department zong ah cu thiamthiam tam tuk asathu an oh cang lungre thei asi ko. CDM asathu khawh dih ah cun kan dothlennak cu thahnemnak um ti lo bantuk si cang lai.\nA bik in nawl kan duh ko hna CDM tuah lo mi cozah rian tuan rak kan tawlrel piak zokzok uh an zung zong bomp zokzok hna uh. kan pawngkam CDM tuah mi hna zong an awlok achawng cang an pawcawm nak caah luh than aa tim mi hna an um ka theih pah cang. cu ti nan tawl rel lo ah cun kan dothlennak cu ngeih chia asi ko lai. kan nawl hna kan nawl hna.\nCredit: Neknok fb cahmai.\nChin Hrinfa Rual Hna Kan I Hlumhnak Ram Le Vawlei Kha Chinland Cu A Si\nRalhrang Le PDF Ralkap Mipi Nih An Thleidan Kho Ti Hna Loh


R.I.P : Mizo lemcangthiam Lalfakzuala Jongte cu Covid in a nunnak a liam. – Buanchukcho\nMay 16, 2021 admin BREAKING NEWS, RAMLENG THAWNG 0\nMizo lemcangthiam Lalfakzuala Jongte cu Covid in a nunnak a liam. Covid-19 zawtnak ruangah SRH-ZMC ah zohkhenh lio mi Lalfakzuala Jongte kum (24) cu Pu Thanga Jongte fapa a si, Aizawl, Bawngkawn South mi a si Nizan suimilam 9 hrawngah ZMC ah a nunnak a liam.\nLalfakzuala hi April 4 ah khan Covid zawt nak a ngei ti theih a si hnuah SRH ah chiah colh a si nain a dirhmun a that deuh lo caah April 28 in ICU ah zohkhenh a si. Lalfakzuala Jongte hi Mizo film lar ngai mi ‘Eng kan ti nge keini chhung hi’ (Zei kan ti hnga kanmah chungkhar hi) ti mi film ah hngakchia Lawmkima min in an fapa hngakchia cem lema cangmi a si. Mizoram Cozah nih a chim ningah Nihin ni tiang Covid-19 zawtnak in Mizoram ah a thi mi hi 24 an si cang tiah a ti. vanglaini. The Chin Post\nThawngpang dang : #PalhmiRemhnak: [Mindat mipi uknak bu nih offical cazin a chuahmi ah a thimi 6 an si. Pasarih tiah kan ttialmi kha paruk tiah kan remh tthan].\nCDF-Min Dat Le Ralkap An Ni Kah Lio Ah Helicopter 4 Nih Ralhrang Hna Cu Hriamnam A Rak Pek Hna.CDF Nih Ralhrang Hna Hriamnam Tam Tuk An Chuh Hna


US Chin Krifabu 100 renglo ai fonhmi bu hna nih Press Conference an tuah mi cu lung a hmui taktak si — Salai Ephraim Thawngpang\nUS Chin Krifabu 100 renglo ai fonhmi bu hna nih Press Conference an tuah mi cu lung a hmui taktak si\nSalai Ephraim August 16, 2019\nUS Chin Krifabu 100 renglo ai fonhmi bu CBCUSA-General Secretary Rev. Dr. Thlaawr Bawihrin nih Aug. 14 zanlei 2:00 ah Indianapolis i hram a bunhmi Chin Krifabu kip pastor pawl a sawm hna i kum khat chung CBCSA cawlcanghnak le rianṭuan cangmi pawl theihternak (Press Conference) a tuahpi hna. CBCUSA-GS le ICBM director nih an chimmi chungin theih awktlaak pawl atang ah.\nHalkha i Chin Convention Center (innpi) saknak ding hmun an kan pekmi cu vawlei zoh thiam pawl nih an zoh cang i vawlei a fehnak hmun a si ko an ti nain innpi hi hme deuh in sak a hau an ti i pe 30 hrawng in hmetter a si lai. A saknak ding phaisa hi $200,000 hrawng kan ngei cang i vawlei zohtu hna nihlawh ah $50,000 cu kan hman tiah GS pa nih a chim.\nThlanglei Chinram i biakinn sakpiakmi hna pawl biakinn hmanthlak le saknak khua min cazin kuat ding i kan halmi hna an kan kuat khawh lo caah thla khat ah $10,000 hrawng kuat tawnmi biakinn saknak project kan ngolter chung tiah ICBM director Rev. Dr. Van Thawng Lian nih a chim.\nThlanglei Chinram in Bible sianginn kaimi schokarship kan pekmi hna hi chuak lak i a kai khomi an um set lo caah a kai duhmi an um ahcun chaklei Chinram minung zong kaiter dingin lam kan on an ti.Kawl biaknak (Buddha) a biami pahnih bible sianginn kan kaitermi hna an um i Krihfa a simi pawl naak in bible rel le thlacam an teima/fel deuh an kan ti tiah an chim. Nih zong a chuak pah nain khua zong a kan ruahter.\nThlanglei Chinram kan tlawn lio ah Kawlholh in kan ti hna i anmah tu nih Laiholh in “saya kan dam ko” an kan ti an ti. Zeitin dah Laiholh nan thiam kan ti hna i Hakha i sianginn nan kan kaitermi kan si an kan ti an ti. CBCUSA nih thlang Lei Chinram in Hakha ah kum khat ah minung 40 sianginn an kaiter hna i santlaih ngai dawh in an chim.\nCBCUSA nih Halkha Bible ca uk 20,000 kan siamter i atu hi a dih colh. A ting lomi an tamtuk rih caah uk 5000 in kan chuah ṭhan lai ti an ti.April 22, 2020 ah Lawngtlai i tuah timhmi ICCYC khawmpi cu khawmpi dang he ai kalhmi um ruang ah kum 2020 April 15-19 i Thantlang ah tuah dingmi Chin Music Festival he tu tuahṭi dingin let a si an ti.\nWashington DC i immigration lei lutlai he kan i ton lio ah an kan chimhmi cu Refugee Fraud Case kong hi rianṭuantu kan i daih lo ruang ah kan ngol chungmi a si, a rauh hlan ah kan pehzulh zau lai tiah an kan chimh i Refugee Advocacy Committee ser le ngeih kan herh lai ti nan ruat maw tiah GS pa nih ruahnak a hal hna. A herh ningin Chinmi upa dang hna he zong khuakhaan ṭi i timhtuahnak kan ngeih cia a herh ko lai tiah ai telmi upa dang zong nih ruahnak chim cio a si.\nCredit: The Chin Voice\nTagged US Chin Krifabu 100 renglo ai fonhmi bu hna nih Press Conference an tuah mi cu lung a hmui taktak si\nIsrael Cozah Nih Trump A Dohtu Hna Cu Israel Ram Chungah Luhter A Tim Ve Bak Hna Loh →\n← Atu Tiang Chin Miphun A Lung A Fim Kho Rihlo I Kawl Party Vote Kan Pek Ko Hna Lai Nan Ti Peng Ko Mi Cu Ruat?


Norway Ram Le Chin National Day Tuanbia (2005-2008) – Chin Community in Norway\nFebruary 22, 2008 ccn 0 Comments\nChinmi a hmasa bik Norway kan ke kan lamh hi kum 2002, November thla ah a si. Kum 5 chung ah Chinmi kan karh chin lengmang i nihin ah cun, Norway khua/hmunhma 36 ah Chinmi 800 dengmang kan um cang. Tukum 2008 chung ah minung 1000 kan tling te ko lai ti hi kanmah Chinmi hna nih kan zumh ngaimi a si. Norway ram bantuk ram fate pakhat a simi le minung million 4. 5 hrawng lawng a ummi ram pakhat ah kan miphun 1000 tluk kan um tik ah kan National Day hi a rak biapi tukmi nii le caan a rak si hrim ko.\nKum 2005 avoi (57) nak Chin National Day cu, Norway ram khuapi a pa 5 nak zong a si i, kan Chinmi 150 renglo kan umnak khuapi Stavanger ah minung 100 reng lo nih avoikhatnak kan rak tuah. Culio ah cun min ngei in Music Band zong kan rak ngei rih lo i, rian a ngeimi zong kan rak har tuk rih. Holh a thiammi zong kan rak har rih i, ram chung thilsining kong theihnak lei zong ah chambaunak tampi kan rak ngei.\nKum 2006 avoi 58 nak CND cu, Moi timi khuate pakhat ah kan rak tuah. Moi khua CND ah cun tlawmpal cu kan thangcho deuh cang. Rian ngei tete zong kan hun um cang, holh a thiam mi tete zong kan hun tamdeuh cang. CND kong zong local media le, municipality upa hna, church lei pawl in upa cheukhat hna zong an kan tel khawh caah kan Chinmi hna nih a tulio kan aupi pakhat ah ai telmi ’’we want to be known” kong ah tlamtlin deuhnak kan hun ngei.\nKum 2007 avoi 59 nak CND cu Vest-agder timi pyine pakhat ah a ummi khuate Froland timi khua ah kan tuah. Tlamtlinnak tampi ai hung i chap. Hi kum tu ah cun, music band zong a min tein an hung dir kho cang. Minung zong kan hun tamdeuh I, rian ngei tete zong kan hun karh ngai ngai cang. Inn ngei, motor ngei zong kan hun um kho cang. Sianghleirun sangdeuh a kaikho mi hna zong kan hung um ve cang.\nKum 2008 cu CND tawlreltawntu Chin Community in Norway (CCN) nih CND cu hmun 3 ah then in tuah ding ah khuakhannbiakhiahnak an ngei. CCN hruainak in Oslo le Sandnes khua hmun 2 ah tlamtling ngai in tuah a si. Norway khuapibik Oslo ah cun tinbaw nganpi cung ah an tuah i, minung 270 hrawng an ni telkho tiin thawng kan theih. Lai laam a phunphun, biachimnak, hlasaknak tiin tlamtling ngai in an tuah tiah thawng kan rak theih ve. Rogaland pyine, Sandnes khua zong ah minung 200 hrawng nih CND cu hlunghlai ngai in kan tuah ve. Hi hmun 2 pin ah Froland khua ummi kan Chinmi hna zong nih CND cu hlunghlai ngai in Norway minung hna he an rak tuah ve timi thawng kan theih. Kanmah Chinmi hna lawng siloin, Norway minung hna he tlamtling deuh in an tuah khawh caah, Froland ah cun minung 100 hrawng an ni tel kho ti in thawng kan theih ve.\nSandnes Khua Le a Voi 60 Nak Chin National Day\nSandnes khua cu, minung 62,000 tluk an umnak khuapi pakhat a si i, Norway ram level in kan zoh tik ah apa 8 nak khua nganbik a si. Sandnes ah Chinmi kan rak phanhnak hi 2004 Septermber ah a si. Kum 4 tluk a rauh hnu kum 2008 February ah cun minung 34 kan phan cang. Aphan chawm ding zong an um rih tiah khuami hna nih an chim caah tam chin leikam an penh tinak a si. Norway Chinmi kan umnak khua hna lak ah cun khuadawtbik pakhat ah ai telmi le ramdang mi hna nih an tlawnkai duh ngaimi khua pakhat a si. Norway thlanglei deuh ah aummi khua a si caah a lum deuh ngai i, Asia lei in a rami kanmah miphun bantuk caah cun umnak khuarem taktak pakhat a si.\n2008 CND kan tuah cu a hopoh a lungtling lomi te kan um loh. Lunghmuihnak nganpii kan ngei cio. Mikhual upa deuh kan ngeih mi hna lak ah Sandnes Vice Mayor, Kåre Hauge le Norway Baptish Union in General Secretary, Magnar Mæland hna nih biachimnak an kan ngeih piak. Tulio Massmedia a biapi tukmi lei in a kan tel pi kho mi hna cu; NRK (Norwegian Broadcasting ) TV, le minung a ting nih nifatin an rel mi Aftenbladet tadinca le Rogaland avis hna an ra kho i program kong le National Day kan tuah hnawhchannak asullam pawl tialnak an ngei. Cun NGO buu dangdang a simi, Point of Peace , Bike for Peace , sianginn lei le biaknak buu lei upa hna zong an kan tel pi khawh caah minung 200 tluk an si i a tlam a tling khun.\nLaiholh in CND kong biachimnak zong a um i, Norway ram ah kan pa pakhat a simi Pu Lian Khia nih an kan chimpiak. Program lak ah minung an kan nuamhter bikmi cu, ringawn tumtu GOD SHADOW music band le hlasa mi kan farle naule pawl an si. Lai laam (Ruakhawhtlak, Saarlaam, Pupa laam, chanthar lailaam ) tibantuk hna nih kan Chinmi phun sinak fiangdeuh in an kan hmuhter. Lai thilthuam langhternak Fashion Show zong a um i kan far/ nau le pawl nih thilthuam a phunphun langhternak an tuah fawn. Tuchan IT chan he ai tlak in Microsoft Power point presentation hmang in kan Chinmi tuanbia le konglam chimnak zong a um. Chin Community in Norway statement relnak zong english in kan ngei.\nCun February 20 cu caw nithumni a si i, rianttuan nii lio pi a si ko nain minung tampi cu kan miphun ni pei a si cu tiah rianhmun kaltak riangmang in i tel a si tikah minung tampi nih kan miphun kan tanhnak an kan hmuhpiak pin ah kan CND tuahhnawnmi asullam cung ah lungfian deuhnak an hun ngei kho deuh ve. Khatlei kam in CND tuahkho ding in hmunhma a ongtu hna Sandnes khua aumi kan Chinmi hna zong nih thazaang, phaisa caan chuah lawng siloin hmaipenhbuu tein mikhual dawnnak le cawnglawmhnak an ngeih khawhmi nih kan Chinmi hna lawng siloin CND ah a ra khomi ramdang minung hna thinlung zong ah kan miphun lungput cung ah upathmaizatnak thinlung a um ter.\nAzate huap in kan zoh tikah tukum Norway CND cu nuam ngai in le lunghmui ngai in kan rak hmang ve tiah kan miphun hawi hna sin ah thawng kan nin thanh ve hna.\nPrevious Previous post: CCN le IOM Riantuantinak\nNext Next post: Norway nih 2010 ah Burma refugee Pawl Laak a Timh Than.


AVOI 6NK CBCUSA KHAWMPI\nDonpiaktu: ICBC, Indy\nTlangtaar: "Bawipa lawmhtertu thil kawl u" [Efesa 5:10]\nPumhnak # 1\nDate: July 5, 2018 [Thursday night]\nVenue: Indiana Chin Baptist Church\nChairman: Rev. Nguniap Mualcin\nHramthok thlacam: Rev. Ngun Hu Lian\nThawhlawm thlacam:Rev. Dr. Than Ṭhio\nZapi ca thlacam:Rev. Saa Hu\nSermon:Rev. Ṭial Lian\nThluachuah petu: Rev. Nawl Ling\nPumhnak # 2\nDate: July 6, 2018 [Friday Zaan]\n1495 W. Main St, Greenwood, IN 46142\nOfficial Opening Service ….ICBC\nChairman: Rev. Joseph Ngun Lian\nHramthok thlacam: Rev. M. Khen Sang\nThawhlawm thlacam: Rev. Biak Hnin\nBiatawi:Rev. Dr. Za That\nZapi ca thlacam: Rev. Dennis Ngun Thawng Mang\nChoir: CACC, Hakha Choir\nSermon: Rev. Dr. Laiu Fachhai\nThluachuah petu: Rev. Suihliang Chorei\nPumhnak # 3\nDate: July 7, 2018 [Saturday Zing]\nChairman: Rev. Philip Hrengling\nHramthok thlacam: Rev. Dr. Khar Ling\nBiatawi; Pu Za Kung (CEM)\nThawhlawm thlacam: Rev. Lian Tei Mang\nZapi ca thlacam: Rev. Ngun Kham\nSermon:Rev. Dr. Stephen Hre Kio\nThluachuah petu: Rev. Ngun Awi\nCBCUSA Group Sessions\nVenue: ICBC Biakinn, Indy\nGroup – 1: CBCUSA Hruaining Zohthannak [Envisioning CBCUSA]\nTuanvo Pekmi: Rev. Dr. Cung Lian Hup, Rev. Dr. Thlaawr Bawihrin, Rev. Hlei Sung\nGroup – 2: Upa le Mino Pehtlaihnak [Generation Gap]\nTuanvo pekmi: Rev. Dr. Hrang Hlei, Rev. Chan Hnin Thui, Rebecca Tial\nGroup – 3: Participation in our community\nTuanvo pekmi: Pu Van Ceu Uk, Rev. Suihliang Chorei, Mai Sui Me\nDate: July 7, 2018 [Saturday Zaan]\nChairman:Pastor Than Sein Hmung\nHramthok thlacam: Rev. Aung Lan\nThawhlawm thlacam: Rev. Dr. Za Khar\nZapi ca thlacam: Rev. Dennis Shu Maung\nBiatawi:Pastor Thla Tin Thang\nSermon: Rev. Ceu Mang\nThluachuah petu: Rev. Dr. Thlaawr Bawihrin\nDate: July 8, 2018 [Sunday Zing]\nChairman:Rev. Zo Bawi\nHramthok thlacam: Rev. Sui Lian Thang\nBiatawi:Pu Za Khai (CEM)\nThawhlawm thlacam: Rev. Ceu Sang Kung\nSpecial Program: Rev. Thawngling Mualhlun\nZapi ca thlacam: Rev. M. Thawng Kam\nSermon: Rev. Dr. C. Duh Kam\nThluachuah petu: Rev. Dr. Chum Awi\nDate: July 8, 2018 [Sunday Chunhnu]\nChairman: Rev. Dr. Chan Thawng Lian\nHramthok thlacam: Rev. Khai Thein\nThawhlawm: Pastor Ram Nawn\nZapi ca thlacam: Rev. Emmanuel Cinzah\nBiatawi: Rev. Hrangzuala Cinah\nSermon: Rev. Hlei Sung\nThluachuah petu: Rev. Rollin Vanbik\nSawmnak: CBCUSA khawmpi rak zawh cio ding in Bawi Khrih min in kan in sawm hna.\nCBCUSA CIVUI 2015\nHi tluk in Pathian thluachuah kan hmuh hi kanmah thilti khawhnak ruang ah a si lo. Thlarau thawnnak a simi Pathian vel ruangah a si hi philh hna hlah usih.\nPosted by Lairam Bawipa Ram at 10:28 PM No comments:\nTHE 15TH CBCUSA BOARD OF TRUSTEES MEETING\nMarch 08-10, 2018\nPathian lamhruainak thawng in tluang tein meeting kan tuah kho hna.\nCBCUSA nih kum khat chung a tuan ding mi budget a fehter.\nRiantuan ding tampi kan ngei. Khrih ah thlarau thinlung khat tein\nrian kan tuan ti hna ahcun Pathian ram a kau lai. Kan miphun caah\nthil tha tampi kan tuah khawh fawn lai. Hmun khat te ah\nriantuan ti khawh hi a biapi bik mi a si. Kan dihlak nih\nPathian thluachuah kan hmu ti hna.\n[cung] BT meeting kaimi nule pawl\nHI TLUK IN CHINMI KAN THANCHO HI!\nNunnak pek in Khrih Thawngtha a kan phurhtu American Baptist siangbawi\nhna ruangah a si. Khrih Thawhtha nih a sermi miphun kan si.\nCu caah, Khrih caah nun hi kan duh bik.\nKum 1899 hrawng ah Chin/Laimi kan nunning a rak niam tuk.\nChinram Hakha khua ah Rev. Arthur le Laura Carson an rak phak ka ahcun\nvawlei ah zeibantuk Thawngtha hmanh nih a cawisang kho hna lai lo tiin\nan rak ruah. Siangbawinu cu a rak tap thluahmah ko.\nPathian cu sifak santlai lo cawisangtu a si caah nihin ah\nhi tluk in kan thanchonak a si.\nKhrih ah biakam fek tein nun kan hau ve.\nCHINMI KAN CAAH KHUA A DEI CANG\nKhrih Thawngtha nih Bangladesh, India le Myanmar ram 3 ah a ummi Chinmi hna le\nUSA le Australia le Europe um Chinmi hna zong a kan tonter cang.\nInternational Chin Christian Youth Conference [by ICLS]\nLawngtlai, Mizoram [November 23-26, 2017]\n[cung & tang] Bawm Chin upa an si.\n[cung & tang] ICLS upa hna nih ICCYC cu Hakha Khua  ah\nvawleicung Chin/Lai mino tam taktak i tong than ding in hnatlaknak an tuah than.\nUpa caah si lo in, Chin mino hna nih kan ram le miphun hi\nceu ter hna seh tiah meeting an thu, khua an khang.\n"Chinmi kan caah khua a dei cang"\nPosted by Lairam Bawipa Ram at 9:24 AM No comments:\n7216 US 31 South, Indianapolis, IN 46227\n1nk CBCUSA EASTERN AREA CIVUI\nAugust 5 – 6, 2017 [Saturday & Sunday]\nJacksonville Chin Baptist Church, Jacksonville, Florida\nKannih Eastern Area Khrihfabu vialte nih kum khat chung kan rak i ngaihtuk mi CBCUSA Eastern Area Civui Pi cu Jacksonville Baptist Church, Jacksonville, Florida ah ni hnih chung (8/5-6/2017) kan tuah i nihin 6:00 pm ah tlamtling tein kan dih. Mikhual 200 reng lo an rak ra kho hna. Cawnpiaknak voi 2 le thawngtha chimnak voi 4 kan ngei kho hna. Cawnpiaktu kan pastor te zong an thiam tuk i kan i nuam taktak hna.Thawngtha a kan chimtu kan pastor te zong an thiam tuk. Ngaih kan cim lo. Caan a dih hmanh kan i theih manh hna lo. Bawipa a ram kauhnak caah hmang chin lengmang hram hna seh tiah thlza kan campiak hna.\nMawtor in nihin zanlei ah a kirmi Khrihfabu vialte, nan Khrihfabu cio ah dam te le tluang tein nan phak khawh cio nak hnga thlaza kan ni cam piak hna. Lunglawmhnak tampi he,\nZo Bawi (Rev)\nCBCUSA-Eastern Area Secretary\nEastern Area Civui Pathian thangthat lio\n[cung] Jacksonville Chin Baptist Church Chairman Pu Thang Rem nih donnak biachim\nThawngtha chimtu hna\n1. Zarhteni Zing Pumhnak: Rev. Zo Bawi, Eastern Area Secretary\n2. Zarhteni Zan Pumhnak: Rev. Dr. Chan Chum Hei, Pastor of Philadelphia Chin Baptist Church, PA\n3. Zarhpini Zing Pumhnak: Rev. Dr. C Duh Kam, GS, CBCUSA\n4. Zarhpini Chun Pumhnak: Rev. Hmung Luai, Senior Pastor, Charlotte Chin Baptist Church, North Carolina\nCawnpiaktu le Cawnpiakmi:\n1. Rev. Dr. C Duh Kam: “The Future of the Chin Immigrants in the Cross Cultural Society”\n2. Rev. Sui Hliang Chorei: “A Healthy Christian Family”\nCivui ah a ra kho mi pastors 15 kan si [a tang hi]\n3NAK CBCUSA YOUTH CONFERENCE\nA hmun: Windermere Baptist Conference Center\nAddress: 1650 Koehler Dr,\nAni:August 3 - 6 (Thursday zan - Sunday zing)\nZahan zarh chung ah USA nichuah thlanglei Florida le USA hmun laili Roach, Missouri in Chin mino hna le zumtu hna Pathian thangthatnak aw cu van sang ah an kai thluahmah. Hi tluk chan tha le ram nuam ah Pathian nih hi dirhmun ah A kan chiah cu a sunglawi tuk. Kan thangthat lo ahcun kan cungah aa lawm lai lo.\nPathian nih Israel miphun a hruai hna lio ah an aw le thinlung le muihmai kha a rak hlam zungzal. Amah lei ah an hoih lo i hmun dang lei ah an i mer caan ahcun A thin a hung tuk.\nPosted by Lairam Bawipa Ram at 4:02 PM No comments:\nICBM RIANTUANNAK NIHIN KAN DIRHMUN\nPathian lamhruainak thawng in ICBM riantuannak cu ningcang tein a kal kho. Buu pakhat nih hruainak le riantuannak tungtlang a ngeih tawn ning tein a kal thliahmah ko.\nA tang hi Hakha khua ah sianginn kaimi an si. CCU ah siangngakchia 5 an kai:\n[cung] 8th Standard Students\n[cung] 9th Standard Students\n[cung] 10th Standard Students\n[cung] ICBM Students Dihlak\n[cung] Mandat khua ah Sihmi Tlang Students [ICBM nih zohkhenhmi]\n[cung] ICBM missionaries\n[cung] Nurse Aid certificate a hmumi [Khrih damnak riantuantu hna]\nPosted by Lairam Bawipa Ram at 10:32 AM No comments:\nChinram in Rev. Peng Thang [Speaker], Rev. Sing Kee Ling [GS of Mindat Township Baptist Association], le Lg. Noami Par Tha Sung [Singer] hna cu Indianapolis, IN an phan. June 11, 2017 Sunday ni ah Emmanuel Chin Baptist Church, Columbus, Ohio ah Mission Director le an nu le GS nih a voikhatnak ICBM team khualtlawnnak cu an thokpi hna.\nKhrihfabu ih a rian cu Khrih a hngal lo mi hna kha Khrih Thawngtha chim hi a si. Khrih kong hngalhter rian hi mission kan ti. Zumlotu hna nih Khrih kong an theih tikah an i lawm tuk ve. Cu ti cun, khrihfa zumtu hna nih Thlarau thli thiang thar cu kan dawp kho. Khrihfabu ih a ti rawl [vitimen] cu mission hi a si. Mission rian hi thazaang kan pek lo ahcun kan khrihfabu nih dong zim no a cawrh kho lai lo. Khrih nih fialmi a si.\nMission riantuannak kong hi pastors le khrihfaupa nih ceih i phaisa thawh menmen a si lo. Bawipa sin ah chaw a pemi zumtu hna nih zumlotu hna thlarau tlaitu an si kha hngalhter an hau rih. An pek chaw a kalnak an hngal tikah an i lawm. Khrihfabu a thangcho.\n[cung] From Indianapolis, IN to Columbus, Ohhio\n[cung] ECBC Praise & Worship\n[cung] ECBC pastors le upa hna he\nECBC members an tam ngai. 800 an tling dengmang\n[cung] Speaker: Rev. Peng Thang\n[cung] ECBC biakinn thar sak lio mi ah len lio\n[cung] CBCUSA Mission Committee lakhruak meeting cu Office ah an thu.\nICBM team calendar an suai piak hna.\nPosted by Lairam Bawipa Ram at 10:17 PM No comments:


Pakistan Ram Muslim 73,000 nih Jesuh Khrih Cu A kan Khamhtu le Kan Pathian A Si Tiah An Cohlan – Daily Post TV\nAtu lio cu vawleicung ramkip ah Conoravirus zawtnak in minung tampi an thih cuahmah lio pi zong asi. Asi natein Pathian vel thawng neihnak cu dong loin, Pakistan ram chung ah a um mi muslim minung 73929 nih Jesuh khrih cu a kan kamhtu le kan Bawipa Pathian asi tiah zaan khat te ah an co hlan.\nWikipedia zohfelnak ahcun Pakistan ram cu vawlei cung ramkip vialte lak ah ah muslim an tam biknak ram pahnihnak asi ii, zakhat ah sawmkua panga cu muslim an si hna.\nPakistan Ah Crusade an tuah ning :\nMorch 7,2020 lio ah Khrihfami crusade tuahnak cu Pakistan ah an tuah. Minung 80,000 leng nih cu cawmpiaknak le rawl ulh thlacamnak ahcun an rak itel kho hna.\nMit hmuhtu mipi thiehnak ah, Crusade an tuah hlan ahhin ni-4 chung ruahpi hanlo bak in a sur. Crusade tuah cu an ni timh cia asi ruang ah, crusade tuah an thawk caan suimilam-1 ai duh ah ruahpi cu a hang. Crusade an tuah chung vial te zei tik ni hmanh ah ruahpi surlo bak in a um ti asi. Cu lawng siloin crusade tuah lio ah Pathian lianngannak le sungparnak ai phuan ii, mizaw tam pi an dam, thil khuaruahhar phung phung a cang. Mipi nih Sertu Pathian taktak cu fiang tein an zumh khawhnak ah a cang.\nHi crusade tuahnak ah hin Pathian nih a hmanmi cu Pastor Craig timi hi asi. Zumhnak kong ah Pastor Craig nih cun mipi cu tha tein a cawn piak hna, Pathian nih Pastor hmang in khuaruah har phungphung a tuah, mizaw damhnak zong a tuah piak hna. Pathian nih a thil tuahmi cung ah a sungparnak cu a langhter ii, nikhat chung ah musilim 73,292 bak nih Jesuh khrih cu a kan khamhtu le Bawipa Pathian asi tiah an zumh ning le an cohlang ning cu asi.\nHakha Sizungpi Ah Covid-19 An Nei Tiah Tlawp Cuahmah An Boruak.


Hakha Sii-innpi Ah Kal I Tawl Khawh A Si Cang – THE CHINLAND POST\nHakha Sii-innpi Ah Kal I Tawl Khawh A Si Cang\nTawk Tling Thang| 2019 June 17| Chin ramkulh khualipi Hakha sii-innpi ah June 17 thawk in Kal (kidney) i tawl khawh a si cang, minung pakhat zong an tawl colh cang tiah kan theih.\nHakha sii-innpi ah Kal tawlnak seh pahnih an chiahmi cu June 17 zingka suimilam 10:00 ah Chin ramkulh minister Pu Vui Kaw, Hluttaw Speaker Pu Zo Bawi, Chin ramkulh cozah bu secretary, Chin ramkulh ngandamnak zung lutlai, pengkomh zung lutlai in upa tampi tel in Kal Tawlnak seh hunnak le hmuhsaknak an tuah cang.\nHi kong he pehtlai in Hakha Khuanu Khuapa in Pu Ral Kham nih, “Tu zingka, Hakha sii-innpi ah kal tawlnak seh hunnak kan tuah cang. A hmasabik ah Yangon ah voi tampi aa tawl bal cang nain a dam rih lomi Pa Thawng an tawl hmasabik. Kal tawlnak seh hi pahnih a si caah voikhat tawl ah minung pahnih tawl khawh a si lai i a tlawmbik suimilam 4 chung a rau lai. Nikhat ah minung 4 tluk lawng an i tawl kho rih hna lai. Yangon le Mandalay ah kal hau ti lo in Hakha ah Kal tawl khawh a si cang cu lawmh a um tuk hringhran” tiah The Chinland Post ah a chim.\nKal tawltu ding riantuantu hna zong Yangon ah tlamtlingte in an va cawng i atu cu Hakha sii-innpi riantuan ding ah timhcia an si cang. Hi kal tawlnak caah a herhmi ti zong tlamtlingte in an laak dih cang. Kal tawlnak he pehtlai in zei maw te a herh chapmi tete a um rih i cu thilri cu Hakha Khuanu Khuapa nih damhpiak ding in bawmh an hal hna tiah kan theih.\nMyanmar ramchung ah Kal tawhnak seh hi ramthen kip ah an chia kho rih lo. Mi tampi cu Yangon le Mandalay ah an i tawl cio. Yangon le Mandalay ahcun voikhat tawl man ah ks. 80,000 in 100,000 kar hrawng a si. Atu cu Yangon le Mandalay ah kal hau ti lo in June 17 thawk in Hakha ah i tawl cio khawh a si cang.\nPrevious Tum Hnem Mualcin Nih Camp Victoria Ks. Sing 100 A Bawmh Hna\nNext Chin Ramkulh Zarhkhat Chung Te Lawng Ah Zuu Ks. 8,532,200 Man An Tlaih


Ramleng Senthang upa nih hitin CDF-Hakha le CDF-Senthang kong cathanh an chuah | The Chin Express\nLut I ser\nKaan don!Na account ah lut\nPassword na philh?\nAccount i ser\nKaan don!Account i ser\nNa email ah password kan kuat lai.\nNa password kawl\nKawlram ah Omicron ngei 19 an hmuh cang hna\nMinu cu vanlawng chungah COVID-19 a ngeih caah vanlawng zunput chungah an khumherh\nIsrael ram ahcun COViD-19 raikhamsi voi 4nk an i chun cang\nRal Teimi Miphun Si a Herh: Kawl Miphun sinin Cawn-awk!\nFree ngahmi lawng\nFree rel dingin chiahmi paoh\nEmail a kan pemi lawng rel khawhmi\nPhaisa a kan bawmmi ca lawng\nFull member ngahmi\nRamleng Senthang upa nih hitin CDF-Hakha le CDF-Senthang kong cathanh an chuah\nRamleng um Senthang upa pawl nih CDF-Hakha le CDF-Senthang kong cu atanglei bantukin cathanh an chuah.\n“CDF-Senthang le CDF-Hakha Battalion 2 (Senthang) karlak ah kap khat lei lawng ṭanh in cathanh va chuah le miphun dang theih tiangin social media ah ca va thlah ti bantuk zong a um tinak hnga lo ramchung le ramleng um Senthang vialte hna zong nih nanmah le umnak bu le khrihfabu cio sin zongah chimrelnak ngeih khawh rak i zuam cio hraam uh.\n“Ramchung ramleng um nan ule le nan pale zong nih, CDF-Senthang le CDF-Hakha Battalion 2 (Senthang) karlak ah i hmuh thiam lonak le miphun dang theih tiangin i entainak a um tinak hnga lo le khatlei le khatlei nan lung i ṭhumh in a herh caan poh ah pehtlaihnak ṭha ngei in lungrual tein rianṭuan ṭi, cawlcang ṭi, thazaang chuahṭi hraam ko uh, tiah kan in nawl hna.\n“Nunthap in ram le miphun caah rian a ṭuantu; Miphun dawtu le Miralṭha hna nan dihlak cungah upatnak kan in pek hna,” an ti.\nAn cathanh chuahmi cu CDF-Senthang nih atanglei bangin lunglawm tein a cohlan\nSC, SO, MSCF, SE, JAPAN nih CDf-Senthang le CDF-Hakha No. 2 (Senthang) kong ah cathanh an chuah mi cu CDF-Senthang nih kan upat i kan i lawm.\nSiaherhnak nak he khua nan kan khan piak mi a si bantukin kan mah zong nih daw le ram tein dothlennak ah riantuan ti kan i zuam lai.\nHmailei zong ah ruahnak peknak in siseh, bawmhnak in siseh thazang rak kan pe hram uh law kan tanpi hram ko uh tiah upatnak he kan in nawl hna.\nDothlennak tuah nak ah dawtu, bawmchantu, dirkamhtu nan dih lak cung ah kan i lawm tuk upatnak kan in pek hna.\nChinland Defense Force (CDF)\nPrevious articleUS Hluttaw ah buainak chuahpimi Trump tanhtu pakhat cu kum 5 thong an thlak\nNext articleBreaking News: Malaysia Chinmi 2 ‘Port Dickson’ rili ah an paam\nLian cu Seihnam Journal ah Editor-in-chief a rak ṭuan. UNHCR zung i RSC department ah kum 4 chung holhlet le calet a ṭuan pah in Faiceu Journal ah 'editor' in a rak bawm pah hna. 2016 ah The Chin Express a dirh i ni fatin Chin thawngpang le vawlei cung thawngpang phunkip a ṭial, atanglei ah rel khawh an si.\nVan Hlei Sung interview\nUN holhlet Salai Eric Cenhrang interview\nGospel singer Bawi Thiang Bik interview | Chin Student Organization (CSO) Concert\nSui Hlawn Rem interview | CSO Concert Malaysia\nCSO (Chin Student Organization) sianginn\nAustralia Kalnak Kong - Ceumi Lian, CRC's Embassy Coordinator\nACR Chairman James Bawi Thang Bik\nKa khumh uh\nUS Senator Young: Myanmar ralkap hi a tuhmi theipar zunter caan acu cang\nLian - January 21, 2022\nUS Chin company Yoshi nih Chinram dothlennak caah $50,000 a hlut\nJenevy Sui: Nan thatho seh tiah Dr. Ro Ding bia kaan hrawmh hna\nFalam pengah Myanmar ralkap 25 an thah chap hna\nPDF-Tamu nih palik 3 an thah hna\nMyanmar ralkap nih vanlawng in ralzaam a kah hna i 3 thi\nAa lomi thawngpang\nUS um Chin miphun a kan bawm zungzaltu US Hluttaw Sang MP/Senator Todd Young nih, "Phungninglo Myanmar ralkap...\nUS ram i Chin company nganbik a simi Yo-Health (Yoshi) nih Chinram dothlennak caah $50,000 (Kawlram ting thong...\nAwṭha minthang Jenevy Sui nih, "Mah ca a reltu paoh nan thatho seh tiin Dr. Ro Ding bia...\nFalam pengah ralhrang Myanmar ralkap 25 kan thah hna, tiah CNDF nih a chim. January 16 ah 17...\nThe Chin Express cu rinh awktlak thawnpang dik lawng thanh aa zuam pengmi kan si. Atanglei kan social media account ah follow khawh kan si.\nPhone: +60 1111 300 411\nUS January 21, 2022 0\nUS um Chin miphun a kan bawm zungzaltu US...\nThawngṭha: Chinmi caah ‘oxygen sehzung’ kan sak lai\nChin August 7, 2021 0\n"COVID-19 in a zawmi kan Chinmi hna nih oxygen...\nVanzangtlang khua 3 ah CNF thantar thlai in sianginn an on cang hna\nChin August 3, 2021 0\nChin National Front (CNF) sakhan lubik Camp Victoria pawngum...\nChin January 18, 2022 0\nUS ram i Chin company nganbik a simi Yo-Health...\nAwṭha minthang Jenevy Sui nih, "Mah ca a reltu...\nFalam pengah ralhrang Myanmar ralkap 25 kan thah hna,...\n© 2016 - 2022 The Chin Express by Lian. All Rights Reserved.


Pu Kio Mang” Kanmah te in i uknak nawl le khuakhan lairelnak nawl kan ngei ahcun ramkomh Kawlram ah kan i fonh ko lai, – Hakha Cherry\nPu Kio Mang”Kanmah te in i uknak nawl le khuakhan lairelnak nawl kan ngei ahcun ramkomh Kawlram ah kan i fonh ko lai,” (Pu Kio Mang, 1947 February at Panglong Conference, Federated Shan State).\nDawtmi Halkha mi hna, Kan Pu Kio Mang nih Chin miphun aiawh in Boyoke Aung San (Kawl), Shan le Kachin he ramkomh Kawlram dirhti lio ah a cunglei bia hi a rak chim mi a si. Panglong biahrennak (5)nk ah Chin nih Chin, Kawl nih Kawl, Kachin nih Kachin, Shan nih Shan tiin mahte in uknak nawl kan ngeih lai tiin biakam ruang ah Panglong hnatlaknak minsen a rak thut hi a si.\nDaw Aung San Suu Kyi nih a pa a dirkamh i Kawl miphun dihlak nih Boyoke Aung San a hnu an zul bantuk in.\nPu Kio Mang tufa Halkha mi le Chin mi dihlak nih Pu Kio Mang nih Panglong minsen thutnak ah a biakam kan dirkamh pi le kan tlamtlinter a herh ve.\nPanglong i Chin, Kachin, Shan le Kawl kan pa le an biakamnak a tlamtlin lo ruang ah kum 70 renglo ral kan thawh hi a si. Cu kanmah te in uknak nawl le khuakhan lairelnak ngeih ding covo tlamtlin lo ruang ah CNLD zong nih MIPHUN COVO LAAK THAN DING AH tiah Pu Kio Mang, Pu Hlur Hmung le Pu Thawng Za Khup keneh kan zulh hi a si. An phu kan hlam hi a si. CNF telh in tlangcung hriamtlai nih lam an kan hruai.\nKawl nih Boyoke Aung San biakam a tlam an tlinter a herh. Chin nih kan pa le Pu Kio Mang te biakamnak kan tlamtlinter a herh ve.\nCucaah Pu Kio Mang, Pu Hlur Hmung le Pu Thawng Za Khup aiawh in 21st Century Panglong Conference ah le Parliament ah Daw Aung San Suu Kyi he saduhthah bia kan i ruah khawh nakhnga, Panglong hnatlaknak bantuk in a fekmi ramkomh kan dirh than khawh nakhnga a ralai mi November 8 thimnak ah Chin Miphun Aiawh CNLD hrimhrim hi thimfung rak thla cio hna usih. Chin nih Chin aiawh seh, Kawl nih Kawl aiawh seh, Kachin nih Kachin aiawh seh law Shan nih Shan aiawh seh. (Unau tinzo te in fangkhat cio i phawt le Miphun Tlukruannak he Ramkomh Ser Caan A Cu Cang.\nKawl nih Kawl biakamnak tlamtlin ter hna seh. Chin nih kan pa le biakamnak tlinter hna hna usih!Halkha nu le pa le hawi le kom he biaruahnak ah ka chim mi chung in.Credit-Salai Mang Hre Lian


R.I.P : Nizan Kalay Meithal An Kahmi Nih Nihin Chun Khan A Kan Liam Tak – Onlinenungak\nBREAKING NEWS : 2.3.2021 Nizan ah Kalay i Meithal kah a tong mi Zin Myo Maung cu atu nai ti awk te ah khan a nunnak a dih ve tiah thawng kan theih. Amah hi Sehhmu Zung ah a um mi a si tiah, an chim. CBN team A poi tuk hring hran. Lung a fak deuh deuh cu lio ah a thimi an i chap deuh deuh. Maw Bawipa kan thlacamnak hi kan theih piak hram ko law. Minun nunnak hi bantuk in a liam lengmang hi cu lung a fak tuk hring hran ko. Mithi chungkhar Bawipa nih hnem hram ko hna seh.


Pu Lal Luai Cu Mirang Nih An Thah Ti mi Kong Ah Dr. Salai Lian Hmung Sakhong Nih Fianternak A Tuah – Chin World News Evening\nPu Lal Luai Cu Mirang Nih An Thah Ti mi Kong Ah Dr. Salai Lian Hmung Sakhong Nih Fianternak A Tuah\nFebruary 24, 2020 February 24, 2020 Salai Van Chin News\nPu Lal Luai cu Mirang nih an thah, ti mi kong ah Dr. Salai Lian Hmung Sakhong nih fianternak tuah. Thantlang khua ah tuah mi Kum 72nak Chin Miphun Ni ah CNF le Khuami ai-awh in Dr. Salai Lian Hmung Sakhong nih Pu Lal Luai kong a chim mi cu February 24 ah The Hakha Post in fianternak a tuah.\n“Chin Miphun Ni lio bia ka chim mi kong ah mi tampi nih Pu Lal Luai kong theih nan duh i kaa lawm ngaingai. Tuanbia umtuning (Historical fact) theih nan duh ca zong ah kaa lawm fawn. Pu Lal Luai kong kha biachimnak (speech) ah, chim ding in ka rak telh mi a si lo nain biachimnak theng cung, Thinthang cung ka kai ah khan, Daw Aung San Suu Kyi kha ka zoh i, a pu Bo Min Yawng kha Mirang nih thihdan an rak pek mi le Pu Lal Luai zong thihdan an pek ve mi (Capital Punishment) hna aa lawhnak tahchunh ka duh ruang ah ka chim mi a si. Pu Lal Luai cu Mirang a rak doh hna ca ah, Mirang nih Capital Punishment an pek. Asinain, an tlai kho lo. A hnu ah Mirang nih Lainu kuli an phurhter mi hna kha a zoh kho lo i, khuachung ah a hung kir.\nKhuachung a kir hnu tuanbia hi phun hnih in an chim. Kanmah Kokek Tuanbia (Local History) ahcun Buhva kam ah Mirang nih hri in a thih tiang an thlai tiah an chim tawn. Cucu Thantlang High School kan rak hmuh lio ah drama in hmuhsaknak an rak tuah. Cucu ka mitthlaam ah atu tiang a caam. Cun, Mirang nih an tial mi tuanbia (history) belte ahcun; a rak kir hnu in Capital Punishment kan pek lai, a hngawng ah hri in kan thlai lai an ti lio ah, a rak zaw i, a zaw mi cu thah phung a si lo ca ah, cu zing ahcun an that lo i, a zawtnak tu in a thi tiah, an tial. Kei kha bia ka chim lio ah, Local History, kan hmet lio kan rak zoh mi drama te kha ka mitthlaam ah a hung cuang i, cu ning cun ka chim mi a si,” tiah Dr. Salai Lian Hmung Sakhong nih The Hakha Post ah a chim.\nTutan Thantlang Chin Miphun Ni ah Dr. Salai Lian Hmung Sakhong nih, ramkheel, dothlennak, kahdaihnak, conglawmhnak, donnak, democracy le federal kong, Panglong minthut le NCA tibantuk siaherh le biaroriak a chimnak ah Pu Lal Luai kong a comchih i atu bantuk in mizapi sin fianternak a tuah than mi a si.\nNote: Hi thawng hi topic thlen in duhpoh in social media dang ah taarchin kan siang lo. Copy-paste men zong in kan siang lo. Share tu in rak i lak cio khawh a si.\nBiakilh: Hi thawngpang hi a cunglei Note timi ah an ttial cia bangin a Copy-paste a ngah lo. Hi thawng hi Chinworldnewsevaning nih Hakha sianhnak in kan tarmi a si.\nKan Pu Donald Trump ṬheoṬheo Hi A Si Ko


NLD Ruangah Party Dang Pawl Nih Zalong Tak In Ramkhel An Tuah Khawh Nak A Si (+Video ) – Onlinenungak\nNLD Ruangah Party Dang Pawl Nih Zalong Tak In Ramkhel An Tuah Khawh Nak A Si (+Video )\nMyanmar ram chung i thim nak nile can cu a nai thluahmah cang i party pakhat le pakhat an i zuam chin lengmang ko. party zapi tein thiltha tuah cu an i tim dih cio ko. Party pakhat nih miphun hrangah thilṭha lo tuah ai tim ticu an um bal lem loh.\nAsinain, an tuah kho taktak ngai hnga dek maw? ti cu mipi pawl nih ruahding mi thil a si. Ṭhenkhat NLD lo cun cawlcangh khawh a si laoh e an ti. ṭhenkhat nih NLD cu miphun dang pawl nih hohami party a si ruangah Chinram hrangah zeihmanh an tuah kho taktak lai loh. Mah miphun party CNLD lawng nihChinram hrangah cun rian a tuan kho lai an ti.\nChinram hrang i riantuan tu ding NLD lamtang mi Dr.Sasa nih Myanmar cozahpi kaltlang in ramdang pawl pehtleih nak tuah a timh timi le zeihmanh tuah kho tung lo i, a au sawhsawh mi party i um a duh lo nak kong cu a chim.\n“Bawlung chuih i goal ding ah cun bawlung kun chung i kan luh a hau. uniform i hruk tung i bawlung kun chung i um lo. lenglei long i kan au peng a siah cun, zeitik hmanh ah kan goal kho lai loh. Party tamtuk ah um len loin, cozah dir khotu party ah um uhsih law kan hlawh a tling deuh lai.\n“CNLD zong ah chinmi kan zaten kan um dih loh. Miphun party timi pawl ah Chin miphun zatein i telnak party a um loh, NLD lawngah kan um dih. Tlangcung mi midang pawl zong NLD party ah an um dih.\n“NLD cu kum 30 a tling cang. NLD a cawlcangh lio ah hin party dang zeihmanh a chuak rih loh. Cu lio i ram a khel mi minung cu thawngthlak ding an si bantuk in,NLD pawl zong thawng an rak tla dih.\nNLD i an rak cawlcangh ruang ah pei tuah cun Party 90 hrawng an rak chuah khawh ko cu. Hi party 90 pawl nih hin NLD doh loin lunglomh nak biatu an chim deuh ding a si.A ruang cu NLD ruangah zalong tein ramkhel an tuah khawh nak zong hi a si” a ti.\nCun, Kawl uknak tang i cawlcangh nak hi a poi lo maw tiah an hal than i, Dr.Sasa nih “Politic ah miphun thleidan ding a si loh Myanmar ram tiin kalpi ding a si.\n“Federal democracy kan ngah hlan lo cu zeihmanh kan tuah kho hlei lai loh. Mahcu ngah nak ding ah cun a ngah khawh nak party ah umding a si ko. kan chim cang bantuk in bawlung chuih na duh ah cun bawlung kun ah chuih ding si ko. TV i bawlung chuih na timh ah cun zeitik hmang ah na goal kho lai loh.\nTV ahcun mi chuih lio long na hmuh khawh. na rak au len kho men. Dam lo a um tikah siizung i vakal pi a hau, siizung a kal a duh lo asi ah cun thih lawng a hmabak. Kan dam lo tikah siizung i kal ding kan si, siizung ah sibawi an um i kan damlonak pawl kan chimh khawh hna.\nMiphun covo timi cu lak ding thil a si loh, tuah ding thil a si. Khawika i dah lak nai tim? Hngakchia pawl sianginn kai ter na duh bu i khuate ah na umpi peng hna a si ko ah cun zeitin dah siang inn cu an kai khawh hnga. fimthiamnak umnak hmun i na kal pi a hau” a ti.


Kawl ralkap hriam a bawmmi Company 6 Britain nih phihkharnak a tuah – THE CHINLAND POST\nKawl ralkap hriam a bawmmi Company 6 Britain nih phihkharnak a tuah\nThe Chinland Post | 2022 June 17 – Kawl ralkap ralruknak thilrii a bawmtu Russia company 3 le Myanmar company 3 cu Britain nih June 16 ah phihkharnak a tuah.\nMyanmar company a simi Synpex Shwe, Myanmar New Era Trading, Sky Aviator le Russia company a simi Ural Avia, Sins Avia Trading House le JSC Gorizont company hna cu sipuazi lei phihkharnak Britain nih a tuah.\n2021 February in SAC nih hramhram in uknak a lak hnu ah, Myanmar ram ah inn le lo a zaamtak mi sing 7 deng an um tiah UN nih report an chuah hnu ni tlawmpal ah a tu bantuk in phihkharnak a chuah ṭhan hi a si.\nTlangcung hmunhma ah inn le lo a ngei lomi a tam deuh cu vanlei kahdohnak ruangah a si tiah theih a si.\nMyanmar New Era Trading hi Russia ser Mi-17 helicopter thilrii pawl a cawkpiaktu company a si i Sky Aviator hi SAC nih hramhram in uknak a lak hnu ah Russia le Ukraine raltuknak hriam pawl caah broker (puai-sa) a ṭuanpiaktu company a si.\nSynpex Shwe company nih hramhram in uknak lak a si hnu thok in Sins Avia Trading House in Kawl ralkap caah helicopter thilrii pawl a lakpiak i Singapore zongah zung an ngei.\nBritain cozah nih phihkharnak a tuahmi cungah Burma Campaign Uk phu le Kawl ralkap he rian a ṭuanṭimi sipuazi rianngeitu pawl a phuangtu phu Justice for Myanmar phu nih a cohlan i phihkharnak tuah chap ding in forhfialnak zong an tuah.\nPrevious Chin ramkulh ah tanghra awngmi 605 an si\nNext Pharuso peng, Dawhekhu khua biakinn khanghpiak a si


Ralhrang Misual Nih Sualnak Ngeilo An Tleih Hna 6 An Thah Hleiah Ekkhur Ah An Hlonh Hna – Chin World News Evening\nNovember 29, 2021 Salai Van Myanmar News\nRalhrang Misual Nih Sualnak Ngeilo An Tleih Hna 6 An Thah Hleiah Ekkhur Ah An Hlonh Hna. SAC Uico Ralkap nih sualnak ngei lo khua mi minung 18 an tliah hna. Cu chung ah cun minung 6 an thah hna i ruak 4 cu ut dih lak in an khangh i a dang ruak pahnih cu an hnu lei kut cikcin he Ekinn khur chung ah an thlak hna tiah theih asi. November 27, 2021 ah khan Gang aw peng Mauk Lin khuami minung 18 an tlaih mi hna chung in minung 6 hna cu tuksapur in an thah hna cu hnu ah an ruak zong mei in an khangh i Ekinn khur chung tiang ah an hlonh hna hi asi.\nMauk Lin khua mi an tlaih mi hna dihlak hi 18 an si. Cu chung ah minung 6 cu tuksapur in an thah hna. An kut cikcin hren buin an thah hna. Cu hnu ah an thah mi hna minung 4 cu ut dih lai in an ruak cu Mei in an khangh. Cun a dang minung 2 ruak zong an kut cikcin he Ek inn lei khur chung ah an thlak hna hi a si tiah Chindwin News Agency nih a langhter.\nSAC ralhrang pawl cu Mauk Lin khuate ah zaan 2 le Ni 3 an caam. Cu chung ahcun khua mi inn an khangh inn an bauh i khua mi inn an fir dih. An sathil an thah i minung tiang an thah hna hi asi. Mah thawngpang hi atunai hrawngah khan theih hngalh mi asi i rak share zokzok ulaw atha men lai.


KANPU LAILENPI AIRPORT AKALNAK ARUANG, FIANGTEIN LANGHTER SI CANG – The Chinlung Post\nVice President H. Van Thio Le Ministers Pawl Nih Lailenpi Mini-Airport An Zoh (Japan Peace Envoy SaSa Kawa halnak thawng in Japan Cozah nih Ralzam bomhnak US $ 9.5 Millions cu Myanmar Cozah sinah a pek than). Myanmar President zungpi in thawng an thanh ningah Myanmar Vice President Henry Van thio le Boarder Affairs Deputy Minister Major Gen. Phung Myait,\nTransport Deputy Minister Kyaw Myo le high Officials hna cu Matupi township, Lailenpi Khua pawng Mini-Airport cu December 22,2020 ah khan Pagan- NyuangOo Helipad in an va phan i, Lailenpi Khua in Chin State CM Pu Lianluai le Official hna nih an rak dawn hna. Lailenpi Airport Construction Zungah VP Pu. H Vanthio le Ministers hna cu, Air transport Dep’t Deputy Director U.Kyaw Soe le Engineer i/c Mr. Terry nih Airport sak ning cang kong technical reports an pek hna i, 75% an lim cang i,\n2021 Kumthar March thla lei ah cun hmankhawh asi cang lai an ti. Lailenpi Khua Mipi aiawhin Pu. Hi Wah nih Airport le Khuami thanchonak kong a rak hal ve hna. Hi Lailenpi Mini- Airport hi Mr. John Boyd, CEO & President, Mission Aviation Fellowship(MAF) Hqtr. Nampa, Idaho, USA nih US$ Millions Zaa tam thawhin Myanmar Cozahpi Permit (P/s No. 12/ 2017) in May, 2019 khan an rak tuan cang.\nHi Mini-Airport hi Sea level 4918 feets asang i, ground running asau lei 2500 feets le a kau lei 50 feets asi i, Caravan Cessna Vanlawng te dir nak caah 200/ 150 feets in an siam lai. Japan Peace Envoy to Myanmar Mr.Yohei Sasa Kawa,Chairman of Nippon Foundation le Japan Ambassador to Myanmar Mr. Ichiro Maruyama cu November 26/27,2020 ah khan Rakhine ram ah an kal i, rambuainak le Ralzam(Refugees) pawl kong an hmuh caah Japan Cozah sinah bawmhnak an hal piak hna i,\nNi 21 December, 2020 ah khan Japan nih Myanmar Ralzam hna Rakhine, Chin State(Paletwah),Kachin( PutaOo) le Shan ( Lyuaimaw) bawmhnak dingah US $9.5 Millions a pek hna tiah Japan Embassy,Yangon nih thawng thanhnak a chuah. Hi Nippon Foundation nih hin, Vawleicung ram sifakmi pawl bawmhnak a pe tawn i, UN tang i WFO/A le Red Cross( IRCA) he Refugees pawl ei le dinawk pinah Puan le Sivai 4.7million man an pek hmasa hna lai i,\n2021 Kumcheu hnu ah 4.7 millions man Sianginn le thil dang caah an pek than hna lai tiah Japan Embassy le Itaka News nih a chim. Cucaah Myanmar Cozahpi nih VP Pu. Henry Vanthio le Union Ministers pawl cu Lailenpi Mini- Airport ah a rannakin an zoh ter hna. Hi Mini- Airport hi an hman khoh cawlhah cun, Chin State Paletwah le Rakhine Ralzam pawl cu bawmhnak thilri phurhpiak dingin MAF lei nih Ready kan si peng ko tiah MAF i CEO thar Mr. David Holsten nih a chim.\nHi Mission Aviation Fellowship nih hin, Ram sifak Sudan, Uganda, Kenya le Asia ah PaPua Guinea le Indonesia ah Mission rian biatak te in an tuan. An hman bik mi Vanlawng te Mini- Aircraft ti mi “CARAVAN CESSNA-85” tampi an nei. May 17, 2018 ah khan Captain Joyce Lin (40) Maryland cu Indonesia tikulh ah Caravan Vanlawngte he a rak thla i arak thi.\nCu hnu in Vawleicung pum nih MAF mission kong hi an theih dih.Tutan Myanmar Cozahpi President Office nih caa a chuahmi ah hin Lailenpi Mini- Airport kong ah a ho Chinmi Pakhat hmanh an min a lang loh. Vice- President Pu. Henry Vanthio lawng lawng hi Official in an theihmi le an hmanmi asi. Credit: MC Biklian\nTHIL TAMPI AI THLENG LAI TI ASI CANG, BOCHAN AWK AN TTHA TI LO


The Politics Of Myanmar (Burma): Kawlram Chung Ramkhel Dirhmun Cu A Tling Bak – Chin 11 News\nThe Politics Of Myanmar (Burma): Kawlram Chung Ramkhel Dirhmun Cu A Tling Bak\nBy Laiki Chozah\nThe Politics Of Myanmar (Burma)\nPrime Minister U Nu chan chim loin 1962 – 1988, kum 26 chung cu ralkap hruaitu U Ne Win nih Kawlram cu amah duh ningin a rak kalpi. Party politics zong a um lo, One Party system in a dir i party dang cu dirh khawh a si lo. 1988 in kan ram cu buainak (88 Crisis) aa thawk. Cu cu U Ne Win uknak a donghnak a si. Cu khawh cun ralkap bawi U Thanshwe nih nawlngeinak a lak i nihin tiang a chunglei in nawl a ngei rih.\n1990 ah Multi-party democracy thimnak kan tuah. Teinak a hmuhmi NLD cu ralkap U Thanshwe nih nawlngeinak a pek duh lo. Amah ralkap nih a zei poh a tlai dih. Ralkap caah himnak a pe kho dingmi Constitution (Ramhruainak phunghrampi) cu an duh ningin an ser i, 2008 Constition tiah an chuak. Cu Constitution nih ralkap nawlngeihnak cu a fekter cang caah midang nih nawlngeihnak cu chuh khawh a fawi ti lo.\nCu constitution remh a har ning cu ka chim ti lai lo, hngalh cio a si ko. 2010 in rampi thimnak tuah than a si. Ralkap party min cu Union Solidarity and Development Party (USDP) (ျပည္ေထာင္စုၾကံ့ခိုင္ေရးႏွင့္ဖြ႔ံၿဖိဳးေရးပါတီ) a si..\nParty hme pawl cu thimnak ah an icuh ve i teinak a hmuhmi party zong an um ve. NLD party belte ralkap kha a zumh ti lo caah thimnak ah a lut duh ti lo. NLD a tel ti lo caah teinak cu USDP (ralkap) ta a si ko cang. Kum nga chung a duh ningin kan ram cu a kalpi. Kan ram le kan miphun caah zei thil dah a tuah, zeitluk in dah kan ram a thanhchoter ti cu ramchung minung nih nan hngalh deuh lai.\n2010 term cu a dih i 2015 rampi thimnak ah NLD a lut ve cang. NLD nih term khat (kum 5) chung a vun tuan tikah kan ramchung Lam, mei, le Ti ah zeitluk kan thathnempi ti cu mipi nih hmuh khawh a si. NLD nih teinak a hmuh ka te ah a chim bikmi cu “2008 phunghrampi remh ding” ti a si. U Min Ko Naing zong 2008 Phunghrampi remh ding a ti lengmang ve. Remh ding a timi ah U Ko Ni hi bochanmi a si.\nA rauh hlanah U Ko Ni nunak cu an vun lak tikah khuaruat ding tampi a um cang caah Daw Su le U Min Ko Naing zong zeihmanh an chim ti lonak a si. Teinak hmuhtu NLD party policy ah 2008 constitution remh ding ti a si caah 2019 chungah Remh dingah hma an lak ve. Remh duhnak cu Nawlngeihnak vialte ralkap kut in lakchuak ding a si. Asinain 2008 Phunghrampi remh a duh lomi cu ralkap le a party USDP MP pawl an si. Cucaah 2008 Phunghrampi cu remh khawh a si ti lo.\nUSDP chan ah mipi nih kan zumh deuh seh an ti I Rampi Daihnak Kong an chim lioah tlangcungmi (Hriamtlai pawl) duhmi cheukhat kha Yes, an pekpiak. (Hri sauter deuh a si) 2015 NLD a kai tikah Rampi Daihnak Kong Ceihnak ah hruaitu cu Daw Su a si i minung tampi cu an hna a ngam ngaingai. Rampi daihnak a um taktak ko cang lai tiah an ruah.\nMipi nih NLD hi zeihmanh a si lo, ralkap chan U Theinsein lioah an tuah khawh deuh ti hna seh ti an duh caah Daw Su hruaimi Peace Talk cu Ralkap nih a rengh than i a kal kho ti lo. Cucaah atu zong Peace Talk kong a um ti lonak a si. Atu NCA (national ceasefire agreement) kong he pehtlaiin cu e, kha e an timi hi kan zumh hna seh tiinThli an hrangtermi a si. Rampi Daihnak hi midang duhnak in ser khawh a si lo. Ralkap kut ah a um.\nU Thanshwe kut ah a um. 2008 phunghrampi remh lo chung cu Rampi Daihnak a um lai lo, Kachin ram cu a dai ngaingai kan ti lioah Shan ram ah buainak a um lai, Shan ram a dai kan ti lioah Mon ram, an thial lengmang lai. Ram daihnak taktak a um lai maw um lai lo ti hngalh na duh ahcun hi bia hi philh hlah. Ramhruainak nawl zong Ram dawtu minung sin a phan kho lai lo.\nTukum thimnak ah hngalh dingmi hi – USDP hi ralkap party a si I 2008 phunghrampi a remh duh lomi party a si caah ram le miphun caah thiltha tuah a duh lomi ti a fiang ko. Miphun party cio in cawlhcang cio a si. Miphun party nih teinak tamdeuh hmuh sehlaw zeitin a si lai, zei thil an tuah khawh lai, an mipi sinah an biakam a tling kho lai maw, an mipi a hlentu an si sual hnga maw, timi fakpi in khuaruat chung ding a si.\n2015 thimnak ah Shan party nih NLD party nakin teinak tamdeuh a hmuh. Rakhaing party nih NLD party nakin teinak tamdeuh a hmuh ve. Anmah ruahnak ah cun Kanmah miphun party nih teinak kan hmuh caah kan ram chung nawlngeihnak vialte cu kanmah nawl a si dih ko lai, kan duh ningin kan kalpi khawh lai an ti.\nNLD party policy ah anmah duhmi NLD minung kha Chief Minister tuanter a si tikah miphun party nih teinak a hmuhmi cu zeihmanh santlai a si ti lo. NLD duh ningin kalpi a si ko cang. Miphun party in teinak a hmumi kozale pawl cu nawlngeihnak pakhat hmanh um lo, lahkhah te lawng an ei I meeting kai an auh tikah meeting te cu an kai ko. Vote a pekmi an mipi pawl sinah cun keimah nih teinak ka hmuh ahcun cucu kan tuahpiak lai timi biakamnak tampi he vote a hmuhmi zong an um lai. Cozah a ser khawhmi party si loin party dang sawhsawh dirhmun in cun zeihmanh an tuah kho lai lo, an mipi a hlentu lawng an si ko lai.\nMP a cuh dingmi an si zong, Pine Kozale a cuh dingmi an a si zong anmah nih cun kan tuahpiak lai an ti peng ko lai. A tuah kho ding a si maw, si lo timi hi vote ngeitu mipi nih tha tein khuaruat in vote pek ding a si. Nikum Phunghrampi remh ding timi ah Chief minister hi teinak a hmuhmi miphun party chungin thim khawh si dingah Agedum tuah a si nain sungh a si hoi caah\ntukum 2020 rampi thimnak hi 2015 dirhmun he a dang lo. Amah ning tein a um rih ko.\nMiphun tanh timi hi tha tein khuaruat ding a si. Tanh ruangah thiltha a chuak lai maw, tanh ko nain hmuh ding zeihmanh a um tung lomi thil ah miphun tanh sual a si ahcun vote ngeitu mipi caah hlennak nganpi a si lai. USDP le NLD lawng nih cozah an ser khawh nain Kawlram chunglei dirhmun ah cun USDP cu hmuh ding an um tuk ti lo, 2015 ah khan USDP nih teinak kan hmuh than lai an ti nain MP 41 lawngte teinak an hmuh.\nUSDP maw NLD dah kan ti lio hmanh ah MP 41 lawng teinak an hmuh ahcun atu dirhmun in cun chim ding a um lo, careltu nih na hngalh deuh cang lai. Kannih Chin party nih teinak hmuh u silaw NLD lawng nih cozah a ser khawh lo ahcun Alliance a kan tuah lai timi ruahnak zong party hruaitu pawl nih an ngei kho men.\nNLD nih cozah ser khawh lo ding dirhmun a si zongah kannih Chin party hi a kan sawm lai timi ruahnak hi thil har ngaimi a si. Ruahchannak sawhsawh a si. A kan sawm lo ahcun kan car dih lai dingmi ruah khawh a si lo. Miphun party e, cu e, kha e, kan ti lengmang ko nain miphun party nih teinak a hmuh ko zongah cozah a tlaitu ding NLD he a peh tung lo ahcun\nzeihmanh tuah khawh tung lo, Vote ngeitu mipi hlentu si ding a fiang ko. Teinak hmuh zongah nawlngeih tung lo, Agendum chuakpi zongah Supporter ngei lo, Lahkhah te lawng a eimi MP le Kozale si ahcun mipi zong car, ram zong pam kan si lai.\nParty hruaitu nih cun tampi an chim ko lai, Vote ngeitu mipi nih tha tein khuaruat, na Vote kha man ngeimi Sui na siter ding a si. An chimmi poh ngai thluahmah ko u, a donghnak Vote pek ni ah cun Man a ngeimi, San a tlaimi Vote siter dingah nangmah Vote ngeitu nih khuakhannak na ngei ding a si.


Merry Christmas, Phuahtu: Pu Kio Hmung Lung Ding Video+\nBawipa Sunpar nak caah si ko seh! An thim in a tha kho taktak si. Kan laimi kan mak chin lengmang ko. Bawipa nih a kan cawisang chin lengmang. Tutan zong Pu Kio Hmung Nih a phuahmi cu Lungding mino hna nih muicawl an cang i, an thim in a tha kho taktak si. Like & Share in thazaang rak pek cio dingin kan in sawm hna!\nHlan lio kan lai hlaphuah thiam a si i, kan hnu lei te ah khan Christmas hla thar te a van kan phuah piak than caah a cungah lawmhnak chim cio hna u sih. A hla phuahmi zongah Lungding Mino nih muicawl an cuang i, an thiam kho taktak.\nRelchapdingmi:Muslim kong hi ruat: Muslim kong hi fakpi in ruat law, Jesuh nih zeidah a kan fial tiah naa fiang colh lai. Atulio vawlei cung biaknak lak ah ,a kerh a rangbik micu Muslim ansi. Atu ningte ,an kerh ah cun 2050 ah kharih number zat ansi lai ti asi. 2009 lio i American Baptist mega conference kan tuah lio ah Pastor Bob nih a chim mi cu , kum 30 chung ah vawlei hi Muslim ram ah kan ser dih lai tiah an ni tim a ti.\nUSA state kip ah biakinn kumfate an zur lio ah, Muslim nih kum fatin Mosques state kip ah athar an sak chap cuah mah. Pastors tampi an rian in an ni din. Vawlei cung atu lio organization lak ah Muslim a thawng bik an si. Kum khat hnu kumkhat an thawng chin. Cucu, an biaknak ah an lung aa rual cah asi.\nLaimi poh nih ruat cio hna u si tiah, kan sawm mi hna cu, Pathain nih khuazakip ah a Thawngtha karhter ding ah Jesuh nih bia tha te in a kan cah ta. Khrihfa asi rih lo mi sin i thawng tha chim le va phuan kha a kan cah tak mi cu asi.\nKhrihfa asi cia mi hna hmai ah doctrine va i el tuktak hi ngol cang hna u sih, Pathain ram ca tu ah , na ngeihchiah na cawva pe ve cang. Na hoi pa kha ka chim law ,na hmai lei kong kan chimh lai ti asi. Ca reltu poh hruitu ansi lo, hruitu poh cu ca reltu an rak si dih tiah mifim nih an ti. Cucacun hoikom hmanh hi Pathain an tih zah lo ah cu kom hna hlah uh tiah Paul nih Bible ah a kan chimh.\nPathian kong tampi le thuk deuh in le a kan fial mi theih na duh ah cun ,Bible hi tampi in rel ve cang. Ca reltu vialte Pathian nih thlawchuah in pe chin ko hna seh. Siaherhnak he. Mah le mah i doh can le i el can asi ti lo, tuan can asi cang, pek can asi cang. Covid 19 ruang ah lungduh le siaherh mi hmanh aa tuah khawh lo can kan phan. Credit: Saya Henry


R.I.P : A Poi Tuk Hringhran Ko Mu Thailand Ram Ah Tikhur Thianhhlimh Tu Myanmar Minung Pa3 An Thi – Chintanbo\nVawlei cung thawngpang ngai hi mu thawngtha a leng kho hrim ti loh e, a poi tuk hringhran kan eidin pawcawm nak ruah ah tiin mi ramdang ah kuli riantuan in kan i hlawh ko sinain cu thahnem kan ngeih nak ruang ah cun kanmah nunnak tiang kan sung tawn e.\nThailand, Chiachu Son khuapi i a um mi minung Myanmar mi 3 cu an riantuan nak ah tikhur an thianhhlimh i thli (Oxegen) a um lo ruangah an nunnak tiang in a liam phah ti a si.\nRecycle Cetzung i pawcawm kawl hawl nak ah ruan a tuan lio Mi an si i, December 28, 2020 chun nazi 11:26 hrawng ah tikhur cu an thianhhlimh, asinain tikhur chungah thli arak um lo ruang ah ruahlo piin an tlu colh ko.\nTuanvo a neitu a chanhchuah tu hna minung nih a rianran khawh chung in, lenglei ah an chuah zokzok hna natein, thaw hip ding an neih ti lo ruang ah an rak thi cang ti a si. Myanmar rammi an si tiin Thailand News ah an langh ter konain an min le an um nak khua ti bantuk cu an langh ter rih loh. Mithi pathum pawl cu Shan, Pa-O le Karen miphun an si. Credit : Biate Mizoram


CEI KO IN TRUMP DIRPI ATIMMI VIALTE A TUAH CANG HNA – The Chinlung Post\nMitt Romney nih Ted Cruz le a dang senators 11 nih January 6 ah electoral college results, certification tuahnak doh in vote thlak an itimhmi cu, “nonsense” a si a ti. Romney called it “nonsense,” the attempt by Ted Cruz and 11 other GOP senators to vote against the certification of the Electoral College results on January 6. Tutan ahhin Ted Cruz nih fekte in Trump a dirpi.\nAsinain, President candidate caah Primary a rak icuh lio i, a Vice President caah aa thimmi Carly Fiorina belte nihcun Joe Bidden a dirpi diam. Jan 6 ahhin congress, (house le senate) state kip i Electoral College votes an thlakmi fehternak/certification tuah ding an si cang i, cu ahcun, Ted Cruz nih objection/ lungtlinglonak langhter dingin GOP senator pawl a soilem cuahmah hna.\nAsinain Nihin tiang ahcun senators 11 lawng nih an zulh. Cucaah, an Awi-an hi zeihuaha si dawh a lo lo. Twitter ahhin President Trump hi ka follow ve i, Tulio a von post mi cu, Lai Media pawl an post mi he a quality aa khat ngaingai in ka hmuh. Amah thangtthatnak or conglawmhnak phun in a tttial lomi news outlets/ company paoh “Fake News” a ti hna vial hi cu theithiam a si. Asinain, amah tu nih biatak tein Fake News dengdeng, bias ngeih taktak, media pical a si lemlomi tete nih an ttialmi aa shared hna.\nAmak ka ti, Cun, US election le Trump dirpinak/ political movement Pi nihhin Chinmi Khrifa kan “zumhning” kan dirhmun tampi a von fianter ngai in ka hmuh fawn. Khrifa nih kan zumhnak, Zumhnak/ Faith ahhin, “Biblical Faith” nakin, “Blind Faith” kan tam deuh ngaite in a lang. “Blind Faith” ti cu, a chung ah zeidah a um, zeidah a cang, Bible ning a si maw? Pathian bia ning a si maw? A hman maw? Tbk tuak loin, midang chimnak or cawnpiaknak or biaphuan tbk in “ zumh” tawp hi a si.\nTrump hi Pathian nih a dirpimi, chiti a thuhmi a si” tiah a zumh bakmi ka hmuh hna tikah, Khua an ka ruahter ngai. Zeicatiah, zeitindah an theih? Pathian nih chiti ka thuh a tinak tehte a um ttung lo? Prophet le Biaphuan tbk hna nih an chimmi hi, “Pathian aww” tak a si le, silo hi minung nih hngalh a har caah, Mahbantuk tete biaphuan hi faktuk in zumh hi, “ipalh sual or zumh sual ahcun, .. ka ti i, ka lung an ka tthatter lo ngai. Zeicatiah, Blind Faith hi cu, ipalh a fawi i, ttih zong a nung tiah ka ruah. Credit:Zasang Cinzah.


Zeitindah An Si Ne Lai Falam Peng Rialti Khua Ah Inn Pa Li Bak An Khangh Cang — Salai Ephraim Thawngpang\nZeitindah An Si Ne Lai Falam Peng Rialti Khua Ah Inn Pa Li Bak An Khangh Cang\nChinram kulh chung Falam peng a si mi Rialti khua ah ralhrangbu nih inn 4 an khangh cang tiah theih a si.hi konghe pehtlai in zeiruangah dah ralhrangbu nih inn cu an khangh ti mi a ruang zei hmanh theih a si lo. Lungbang khua chungah an luh bak in ralhrang pawl nih an hriamnam lian mi le an meithal hna cu i hrocer nak ah heh tiah an puah i mipi thinphang in an um.\nLungbang khua le a pawng a si mi Rialti khua mi hna a tam deuh cu an nun nak humhim nak caah an mah e siarem ning cio in hmun him nak kawl in a zaam cio,Lungbang khua le Rialti khua mi hna an inn-zuat Sa t’il Arva hna cu an duh paoh in an thah nawn piak pah hna tiah theih a si.a tu tiangah cun Falam in Hakha le Thantlang a rak fuh tu ralhrangbu pawl cu Hakha le Thantlang an phan cang ti mi bel te zei hmanh theih mi a um hraw rih lo.\nRelchap: Kan pa Dr. Hai Vung Lian kha rak dam rih sehlaw, SAC nih lak timh in an zuanhnawh lulh mi hi zeitik dek a hei ruah ve hnga?”India ram ah a rak ummi Victoria Camp cu tlu ko hmanh sehlaw, Kawlram ah a ummi Victoria Camp cu a tlu bal ti lai lo timi hi, CNF le Laimi dihlak kan biafung tlaih si ve ding a herh. Israel ralkap dihlak nih, training an dihni ah chiatserh in bia an i kammi cu, “Masada cu a tlu bal ti lai lo” ti asi bantuk in, CNF dihlak zong nih training an dihni ah “Victoria Camp cu a tlu bal ti lai lo” tiah ti ve ding asi.”\nRev. Dr. Hai Vung Lian ( L ), Victoria Camp le Masada Camp\nMasada Camp hi Rome Ralkap a rak dohtu hna Judah dothlennak ralkap pawl sakhan pakhat asi. Judah ramcar nichuah lei a donghnak, Rili Thi nitlaklei kapte ah a ummi, Rili Thi khi chuk zoh in a hei zohmi tlang pakhat asi. Hi Masada Camp kong ka ruah fate, Victoria Camp tuanbia hi ka ruat theu tawn.1988 ah Kawlram buainak fak pi in a chuah tikah, Kawlram in college siangngakchia tampi le mipi mino tampi, cozah duhlo ruangah dothlennak bu an rak dirh. Cuticun CNF zong cu a hung chuak. Ka sianginn kaipi hawikawm tha tampi zong CNF ah an lut hna i, Champhai Refugee Camp, Mizoram ah an rak um hna. Champhai ka tlawn lio ah a cheu cu kan rak i hmu tawn hna.CNF cu kan miphun caah adirmi an si caah, tha kan pek hna. Kan rak dirkamh ve hna. Mipi nih tanpi a herh ti hi, ka rak chim peng. Mizoram kan kal caan zongah, CNF kan ton hna ahcun, angki, tawhrolh tuktak pek lo le tirawl danghlo in ka rak um bal hna lo. Acheu ka hawi le cu CNF an luh lai ah, “Zeitindah na na ruah? Luh ka tim ve ko hih?” tiah ruahnak arak ka halmi zong an rak um pah tawn. “Ram le miphun ca i nunnak pek ding in riantuan nan duhmi cu, a sunglawi taktakmi asi. Lut u” tiah ka rak ti tawn hna.\nChamphai, Aizawl, Lawngtlai le Mizoram khuate tampi ah kan rak i hmu pah tawn hna. An tuanbia le sining tampi ka rak hal hna. Lakphak tii kan ding ti. Bia kan i ruah. Capo kan sai. College kai lio kong tuanbia hlun kan chimti tawn hna. Lung a rak leng ngaingai tawn ko.Tuanbia tampi a um nain, mah vial in si ko rih seh law. Ka philh khawhlo bikmi pakhat cu khuate pakhat ka tlawn lio i a cangmi thil asi. 1997 May thla hrawng asi. Hakha ah Lt. General Chit Swe a rak tlung lai ti asi. CNF khuasak deuhnak khua paoh ah, ralkap an rak kuat hna.Cu lio ah, khua pakhat ah Youth Conference an ngei i, cawnpiaktu ah an rak ka sawm. Cu khua ahcun College kan kai lio i ka hawi le asimi Lt. Uk Lian Thang he kan rak i tong. Bia kan rak iruah. Capo kan sai. Tirawl kan ei ti. Hman zong kan sinah a rak i thla ve. Zarhpizan cu tian zan asi. Biakinn ah hawikawmhnak kan ngei. Kawi Uk nih cun, “Kawi Vung nih Mirang hla kan sak piak seh” tiah ati. Amah nih a rak ka dawh. Abia el ka duh lo caah, “Cotton Field” timi hla ka rak sak. Kan rak i nuam tuk. “Kawi Uk, nan ngam tuk leh pek! atu hi khua ah ralkap 30 tluk an um ko nain hi tluk nan ngammi cu?” tiah ka rak ti. KIA zong hi Myikyina khuachung tiang an um ko. Mipi kan cungah zumhtlak sinak (thit-sa) an ngeih paoh ahcun a pawi lo” tiah a rak ti. Amah a cawngtu ralkap pa he zong kan rak umti. Ni 2/3 chung khua kan rak sa ti. Hi tibantuk in hmun tam nawn ah, CNF ka hawi le he khua kan sa ti tawn. Hawikawm in kan i hmuh caah hrial awk kan rak tha lo.\nCucu College ka hawi pakhat he kan i ton a donghnak asi. 1997 ah USA ka phan. 1998 ah Lt. Uk Lian Thang le Ralbawi That Ci cu “Kawlram ralkap nih an rak tlaih hna” ti ka theih. Ka theih zan cu, a hngih zong ka hngilh kho lo. Thantlang le chonh khawh asi fawn lo. Lungrethei taktak in ka rak um. Ka lung a rak fak tuk. Nihin ni tiang hi pasaltha pahnih an thihmi cu, ka ngaih a chia peng rih. Kan miphun caah sunghnak nganpi asi.USA ah CNF upa cheukhat an rak phanh caan ah, ka va tonta ve tawn hna. CNF hruaitu upa tam deuh cu, college kai ti kan si hna. Acheu kan u le deuh an si. Miphun le ram caah pumpek riantuanmi an si pin ah hawikawm sinak zong in kan i tlaihchan caah, CNF kong hi ka umnak hmun in ka ruat peng. An tuanbia le cawlcanghnak thawngpang ka hlat peng. Thawngchia kan theih hna ah ngaih a chia tuk tawn.CNF upate he kan i ton caan ah India ram Victoria Camp kongkau, eidin kongkau, khuacaan, zawtfah tibantuk le an camp hi a himbawm maw timi kong ka hal tawn hna. Ralbawi pakhat nih, “Victoria Camp cu, Kawlram lei in kah awk cu a rem tuk lo. A ngiar cu an rak ngiar pah tawn. Thil aphunphun (??) in kan kham ve ca an tih le an ra ngam taktak lo” tiah a rak ti.India ram Victoria Camp cu a hmanthlak tlawmte lawng ka hmuh. 2005 ah India Assam Riffle nih an kah hna caah Victoria Camp cu an ra chuahtak. Laimi dihlak kan ngaih a rak chia. CNF leikap in minung pakhat hmanh an thih lo caah kan rak i lawm tuk. Victoria Camp aa rawh ruangah, CNF tanhnak thinlung kan ngei chinchin. Lai mipi thinlung zongah, CNF tanhnak a chuak chinchin.\nKawlram cozah he daihnak an tuahmi hnatlaknak bantuk in, CNF headquarter hmun thar caah 2012 ah survey an rak tuah. January 4, 2013 ah CNF Central Committee nih, Tlanglo kuapawng Tio kap ah sakhan ser i, cucu Victoria Camp tiah min pek ding le headquarter caah hman ding in bia an rak khiah. Cu camp cu India-Burma ramri ah a um i, hmunhm tha ngai asi. Motor zong luhchuah a fawi ngainak asi. India ram zongah fawi tein luh khawh asi i, Thantlang lei kal duh zongah Vanzangtlang lam in nuam tein kal khawh asi.Victoria Camp an tuah thawng ka theih tikah, lunglawmhnak nganpi ka ngei. Kan miphun min thatnak asi tiah ka ruat. Kawlram caah daihnak asi lawng siloin Democracy lamlei ah duhsah tein a kal ziahmahnak asi lai timi zong ruahchannak a um.Kawlram cozah he daihnak an tuah hnu ah, Ralbawi Solomon zong USA ah a rak kan tlawng. Tanghra kai ti kan si. An nih khan dang an si. Mah bantuk catang khatmi he kan i hmuh than tikah lunglawmhnak tampi a um. Victoria Camp thar an tuahmi kong zong cu, a kan chimh. A hmanthlak cu hmuh awk aum lo caah kan rak hmu lo.2015 ah USA ah Lairam in a rak kan tlawngmi pastor pakhat nih, Victoria Camp an tlawnnak le hmuhtonmi kong a ka chimh. Hmanthlak zong tlawmpal a ka piah i atu ka tarmi hi an si. Pastor zong nih Victoria Camp an kal i tha an pek hna hi thiltha asi. Zeicatiah Laimi, Pathian le Victoria camp cu aa then kho ding an si lo. Victoria Camp ah pastor zong chiah ding a herh.Victoria Camp i thil tlam a tlinloning, a linh ning, an harsatnak kong le tem-innak kong a ka chimhmi cu ngaihchia ngaingai asi. Kan miphun ralkap CNF hna caah zeidah Laimi nih kan tuah khawhmi a um timi a um? Ziah cu tluk har cun kan chiah hna hnga timi ka ruat. Tuanvo tampi kan ngei timi a lang.\nVictoria Camp he pehtlai in, Kawl cozah nih tihzah le upat tlakmi sakhan asi zong a herh. Ziah Laimi ramdang ah mah zatzat kan kal i, innlo thatha kan i sak lio ah, nunnak pek in ramca riantuanmi kan harter hna hnga timi ka ruat. Keimah pumpak cu Chinland Club zong ah ka lut i, tangka zong ka thawh peng ve. Hi pin zongah thawh peng ding ka tim. Kan miphun ralkap headquarter khi Chin ti asimi paoh nih, dirkamh a herh taktak.Victoria Camp cu kam miphun caah zei dirhmun dah a lawh ve kan zoh ta lai. Kachin miphun caah, KIA headquarter umnak Laiza khua cu uanthlar awk a tlak bantuk in le Karen pawl caah Manapalaw (atlu cang) uanthlar awk a tlak bang, Laimi caah Victoria Camp cu, kan i uanthlar dingmi camp asi ve.Victoria Camp cu, Thantlang Peng, Vanzangtlang a donghnak India-Burma ramri ah a um. India ram Victoria Camp aa rawk hnu ah, hika hmun hi Cozah nawl peknak in an sermi asi. Camp hi, Tlanglo khuataw Tio Tivapi kamte ah a ummi asi. Tiva ral cu tio asi i, tiva in nichuahlei cu Tlangro ram asi (Rili in pe zeizat? Tlanglo in meng zeizat dah a hlat? ti pawl theih ka duh nain, ka thei kho rih lo).Keimah bantuk in Victoria Camp phanh le hmuh a duh ko nain a hmu kho lo mi caah theihtlei asi theu lai timi ruahchannak he ka tarmi asi. CNF le Kawlram cozah karlak zongah daihnak um sehlaw, Victoria Camp hi Lai (Chin) Miphun zong miphun pakhat kan sinak a langhtertu kan “Hmelchunh” (Symbol) si. Miphun tetuai kan silo timi a langhtertu zong asi. Cucaah sunglawi deuh in tamhmawih le sersiam zong a herh taktak.Amin zong “Victoria” ti asi bang in, Victoria Camp hi Laimi kan caah teinak a kan petu “Hmelchunhnak” zong asi caah, hi camp hi kum tampi a hmunhnak lai le fek tein a dir khawhnak lai, Laimi dihlak kutsih in dir ding kan herh. Thazaang, chawva, fimnak, thluak, lungthin le thlacamnak he zuam kan herh.Victoria Camp hi, Israel mi nih an tuanbia ah an uar taktakmi Masada Camp bantuk asi.\nMasada ralkap sakhan hi, Herod the Great nih BC 37-31 ah a rak sakmi asi. Ral tuknak hna chuak zei sehlaw thuhnawhnak caah ti in ralrin ah a rak sakmi asi. Acungah “siangpahrang inn” (palace) zong a sak chih. Tichiahnak zong a tuah i, vanruahsurmi tampi an khawn. Edin le aherhmi tampi chiah khawh asi. Herod hi mifim taktak asi i, Engineering thluak a ngei tiah an timi asi. Hi hmun ngelcel hi sakhan a rak thimmi zong hi, thluak a ngeih tuk caah asi.Masada hi rawn bak ah a ummi tlang asi i, lungpang nih a kulh dih. Thlanlung bantuk in aa bunhmi tlang asi i, tlangpar ah a um. Nichuahlei kam lungpang hi pe 1,300 a sang i, nitlaklei kam hi pe 300 asang. Achung hi a rawnmi asi i, pe 1,800 x 890 a kaumi hmunhm asi. Acung lungpang cung vialte hi, mirang vawlei bantuk in an kham i, pe 4,300 asau. Tlangpang hi a chen tuk caah, kai khawhnak lam fatete 3 lawng a um ti asi. Cu lam an phih ahcun kai khawh dingmi tlang asi ti lo. Cu sakhan ahcun Rome ralkap an rak um.Judah miphun hi Rome Cozah nih an rak uk hna i, Rome uknak an duh lo caah AD 66 ral an rak tho. Cu ralthomi cu Sicarii ti an si. Cu hna nih cun Rome cozah cu an doh. Masada ummi Rome ralkap cu Sicarii pawl nih an thah hna i, cuka tlang ahcun an um. Rome ralkap nih Sicarii pawl cu an doh hna i, AD 70 ah Jerusalem Tenple Pahnihnak an rak hrawh. Cucaah atangmi Sicarii bu pawl cu, Jerusalem ah an um kho ti lo i, Masada tlangpar ah an zam.AD 72 tluk ah, Judah ralthomi pawl cu Rome ralkap nih an nawr thluahmah hna i, Masada zong cu an kulh. Rome Ralkap (X) Ligion nih an kulh. Ralkap, thawngtla le Sicarii a duhlomi an zapite 15,000 nih Masada cu an kulh. AD 73 thal chuakka ah an rak luh hnawh khawh. Cuka tlangpar ahcun Sicarii 960 an rak um tiah Josephus nih ca a tial.\nTlangpar hi kai a har taktakmi asi. Kalnak lam a um setlo caah asi. Cucaah Rome ralkap nih tlangtang pawngah sakhan an chiah i, chuak kho lo in an erh hna. Tii lo le rawl lo in sau tuk an chiah hna. Tlangpar cung kainak caah, minung thawng tampi nih vawlei an chilh chawm i, hlei an donh chawm i, kainak lam an ser. Thla tam tuk an i zuam hnu ah, Masada a cung sakhan rawnpi cu an va phan.Minung muisam an hmu ti lo; thawngpang a leng ti lo. Adonghnak ah tilu luannak ah aa thupmi nu (2) le ngakchia (5) lawng anung in an va hmuh hna. Sicarii pawl cu nu he pa he, ngakchia he, Rome kuttang in sal le thihnak tuarnak cha cun mah te thih a tha deuh an ti i, an rak i that dih ti asi. Pasaltha le nusaltha hna nunnak cu tuanbia ah a caam zungzal. Judah nusaltha le pasaltha hna an nunnak cu Masada ah a dong nain, Masada tuanbia cu a dong kho ti lo.Israel ram cu 1948 ah ramthar an von dirh. Kum 18 asimi paoh kum 3 chung ralkap an tlakter dih hna (biaknak minung le Arab dah ti lo cu). Cu ralkap training an dih in sianginn kharni degree lakni ah, ralkap dihlak nih chiatserh in biakamnak an tuahmi cu, “Masada hi a tlu bal ti lai lo” (Masada Will Never Fall Again) ti asi.Israel vanlawng ralkap hna degree an lakni ah Masada hi an hel ta hmsat dih hnu ah, biakamnak an tuah tawn. Cu tluk cun Masada hi Israel miphun nih an uar. Zeicatiah “An mahak let tampi a cakmi Rome ral ngan taktak an rak dohnak (resitance) hmun asi caah asi.Minung le ralkap hriamnam thazaang aa dan tuk caah, Masada cu Rome kuttang ah harnak tuar in tlu ko hmanh sehlaw, Israel tuanbia ah philh awk thalo in rolung tialtu sakhan le Israel miphun uanthlarmi thil pakhat asi. Cucaah Masada cu nihin ni ah Israel miphun hna an thawnnak le ralthatnak “symbol” (hmelchunh) pakhat asi i, Israel miphun uantlarmi (national pride) pakhat asi.\nCu vebantuk in Lai (Chin) miphun zong miphun pakhat kan si. Ram, nunphung le biaknak fek tein kan ngei. Holh le ca fek tein kan ngei. Nihin ni ah miphun pakhat kan sinak a langhtertu bik thil pakhat cu CNF hi an si. Cucaah hi cawlcanghnak hi kan miphun ning pi in thapek a herh. Demoracy ngah hnu zongah, mahte uknak nawl ngeih hlan chung paoh cu, CNF a um peng a herh i, mipi nih dirkamhpi zong a herh fawn.CNF pawl an umnak hmunpi Victoria Camp zong hi, Laimi caah Masada bantuk asi ve. Victoria Camp hi, Chin miphun dihlak i miphun pakhat kan sinak “symbol” (hmelchunhnak) a langhtertu a si. Masada zong rocar ngai ko nain Israel miphun uanthlarmi asi bantuk in, Victoria Camp zong rocar ngai ko hmanh seh Laimi nih uanthlarmi (Chin National Pride) a si ve.India ram ah a rak ummi Victoria Camp cu tlu ko hmanh sehlaw, Kawlram ah a ummi Victoria Camp cu a tlu bal ti lai lo timi hi, CNF le Laimi dihlak kan biafung tlaih si ve ding a herh. Israel ralkap dihlak nih, training an dihni ah chiatserh in bia an i kammi cu, “Masada cu a tlu bal ti lai lo” ti asi bantuk in, CNF dihlak zong nih training an dihni ah “Victoria Camp cu a tlu bal ti lai lo” tiah ti ve ding asi.\nCatialtu:Salai C Vanramdinmawi\nRalhrang Nih Ralphaw Ah An Hman Mi Han Lungpi Khuami Hna Cu An Luat Dih Cang →\n← CNA Ralkap Hlun Pu Zahung Mang Nih Chinram A Rak Kai Mi Ralhrang Motor Sawmnga Renglo Hna Hi Kap Lo Te In Um Ah A Tha


New Zealand ram ah COVID-19 zawtnak ngei 1 te an hmuh caah rampumpi ni 3 chung lockdown an tuah lai - THE CHIN EXPRESS\nNew Zealand ram ah COVID-19 zawtnak ngei 1 te an hmuh caah rampumpi ni 3 chung lockdown an tuah lai\nNew Zealand ram ah COVID-19 zawtnak ngei 1 te an hmuh caah tu zaan 11:59pm in an rampumpi ni 3 chung lockdown an tuah lai.\nCOVID-19 zawtnak ngeimi pakhat cu minung tambiknak khuapi Auckland ah tu zingka ah an hmuh. Mah ruangah Auckland khuapi le Coromandel Peninsula vialte cu ni 7 chung lockdown an tuah lai.\nNew Zealand ram Auckland khuapi ahhin kan Chinmi tampi an um ve.\nRam hruaitu Prime Minister Pi Jacinda Ardern (hmanthlak) nih, “COVID-19 zawtnak a ngeimi hi chawnh fawi tukmi le thih fawi tukmi Delta Variant asi/lo kan check lio asi, asi sual ahcun ṭihnung tuk i a rannak in hma lak a hau.\n“Hmasa zongah zawtnak um cangka in tuante ah fak piin lockdown kan tuah colh i a karh manh lo.\n“Delta Variant cu ṭihnung deuhmi asi ti kan theih ko, nain ni kum bantukin tuante ah lockdown kan tuah colh ahcun kan tei khawh ṭhanmi asi,” ati.\nNew Zealand ram lockdown fak bik zulhphung ahcun; sianginn, zung le sipuazi/rian vialte khar dih an si. Ni fatin nunnak caah a herhmi dawr lawng on ngah.\nRaikhamsi chunhnak zongah zawtnak a karhnak hnga lo, i runvennak ṭha deuh in tuah hmasa dingin ni 2 (suimilaam 48) chung raikhamsi chunh an ngol chung lai.\nLiamcia thla 6 chung kha New Zealand ram ah COVID-19 zawtnak ngei 1 hmanh an hmu hna lo. Tutan hi thla 6 chungah avoi 1nk asi.\nNew Zealand cu ram hmete asi. US ram state pakhat (Colorado state) nakin a hme deuh. Minung 5 million fai lawng an um.\nPi Ardern nih, “Zawtnak ngei hmuh cangka in fak taktak in lockdown tuah colh hi, zawtnak a karh tuk hnu ah tuah nakin a ṭha deuh.\n“Zawtnak a karh tiang hngah i hnu ah lockdown tuah zei tluk in dah a ṭhat lo ti cu kan innpa ram lawng si loin ramdang tampi ah kan hmuh dihmi asi ko.\n“Australia ram Sydney khuapi hoi hna zawtnak a karh hnu ah lockdown an tuah i thi deng in an cawlcang nain an kham kho ti lo. Cucaah New Zealand mipi nih lockdown zulhphung nan zulh cio nak lai kan nawl hna,” ati.\nZawtnak ngeimi cu kum 58 pa asi. Zarhteni in khan zawt hmelchunhnak (khuh, taklinh, rawl duh lo, raifanh bantuk, tbk) a ngei. A nupi an test colh nain a ngei lo.\nNew Zealand mipi cu;\nAn inn pawng ah exercise tuah ding\nSupermarket, eidin dawr le sii dawr ah thil cawk ding\nCOVID-19 i test le damlo ruang sizung/sikhan kal ding lawngah inn tang ṭum khawh an si.\nInn tang nan ṭum fatin zaangfah tein mask i hruk peng uh, tiah an hruaitu Pi Ardern nih a nawl hna.\nAtutiang ahcun Pi Ardern acozah nih New Zealand ram ah COVID-19 pulrai a kham khawh ngai. Ni kum zawtnak aa thokka in atutiang ah minung 2,570 te lawng zawtnak an i chawn manh. 26 te lawng an thi. Adang cu an dam dih cang.\nRaikhamsi chunh balte an nuar ngai. Atutiang ah raikhamsi 2.55 million lawng an chunh rih hna. Voi 2 ning tein chunh cangmi cu 1 million hrawng lawng an si rih.\nPi Ardern nih, “September 1 thok cun kum 18 cung a simi paoh nih raikhamsi i chun dingin sok (appointment lak) khawh asi cang lai,” ati.\n“Rianrang tein New Zealand mipi vialte acheu cio kan chunh khawh zokzok hna nakhnga, zarh 6 hnu lawngah voi 2nk chunh asi te lai,” ati.\nAtanglei hmun pawl hi zawtnak ngeimi pa a kalnak le caan an si\nAtanglei hmun pawl ahhin langhtermi caan chungah na kal ahcun Ngandamnak Zung ah phone kan chawn ulaw thawng kan thanh uh, an ti.\nStar and Garter Hotel Coromandel at 5 Kapanga Road, Coromandel 3506 on 13 August, 2021 from 6:39pm to 7:40pm\nUmu Cafe Coromandel at 2 Wharf Road, Coromandel, 3506 on 13 August, 2021 from 7:40pm to 8:30pm\nBP Gas Station Coromandel at BP Gas Station, Tiki Road, Coromandel, 3056 on 14 August, 2021 from 9:30am to 9:40am\nDriving Creek Railway Tours Coromandel at 380 Driving Creek Road, Coromandel, 3506 on 14 August 2021 from 10:30 am to 10:50 am\nJaks Cafe & Bar Coromandel at 104 Kapanga Road,Coromandel, 3506 on 14 August from 10:50 am to 11:30 am\nHereford ‘n’ a Pickle Coromandel at 2318 Colville Road, RD 4, Colville, Coromandel 3584 on 14 August, 2021 from 1:25pm to 2:15pm\nTaras Beads Coromandel at 1/75 Kapanga Road, Coromandel, 3506 on 14 August 2021 from 3:00pm to 3:10 pm\nRichardsons Real Estate Coromandel at 151 Kapanga Road, Coromandel, 3506 on 14 August, 2021 from 3:30 pm — 3:35 pm\nUmu Cafe Coromandel at 22 Wharf Road, Coromandel, 3506 on 14 August, 2021 from 6:17pm to 7:11pm\nStar and Garter Hotel Coromandel at 5 Kapanga Road, Coromandel 3506 on 14 August, 2021 from 7:11pm to 9:00pm


Moderna sii company nih an serchuah mi Covid-19 khamhnak si phunkhat cu a donghnak hneksaknak an tuahmi result ah 95% a khamh khawh tiah tuzing ah Moderna CEO Stephane Bancel nih a chim. – Hakha Cherry\nPresident Trump zong nih a lawmhnak Twitter ah hi tin a tial, “For those great ‘historians,’ please remember that these great discoveries, which will end the China Plague, all took place on my watch!”\nMah thawngpang nih vawleicung politician tampi le sii lei thiamsang mi an lung a lawmhter hna. Stock market zong a kai colh ti si. Hmaizarh chungah FDA nih approve a tuah in hman colh khawh a si ve lai tiah an zumh.Pfizer’s company nih an serchuahmi cu 90% khamh khawhnak hmul a ngei an ti.Credit-Salai Lairamthang\nTu lio Tu lio Malaysia cozah nih phungning lo in um mi ramdang mi hna phungning tein riantuan khawhnak ding khua kan khan lai an ti mi kong he pehtlai in mipi nih thei a herh lai tiah ka ruah caah ka rak tial.


Champion A Si Lio Mi Liverpool Dirhmun A Fiang Lo – Chin 11 News\nChampion A Si Lio Mi Liverpool Dirhmun A Fiang Lo\nPosted By: chin11news December 10, 2019\nChampions League bawlung chuih caan a hung phan than cang. Champion a si liomi Liverpool cu last 16 luh nak dingah an dirhmun a fiang lomi ah aa tel caah tuzan cun an dirhmun a fiang cang lai.\nPremier Leauge lei ah a sangbik a si liomi Liverpool cu tuzan 11:26 Pm ah Red Bull Salzburg he an chuih lai i, Austrian Club nih an tei hna ahcun knockout round luhnak ruahchannak a dih bak ko lai hih!\nCun E Group dang chuih dingmi zong 11:25 thiamthiam ah Napoli le Genk he an chuih ve lai i, Itanlian club nih hin teinak an hmu ko lai ruah cio a si. Itanlian clun nih an tei hna ahcun last 16 ah an lut lai. Belgian club lakah hin harsatnak a um lai lo tiah ruah dih a si.\nPremier League club min ngaimi Chelsea zong an dir hmun a fiang ve lo. last 16 an luh nak dingah tuzan suimilam 1:30 ah Lille an tei hrimhrim hna a herh ve. Theih dingmi ah aa tel chihmi cu Chelsea bantuk in ruahnak a ngeimi Ajax le Valencia zong tuzan suimilam 1:30 ah an chuih ve lai.


Dothlennak Zuun - News and Media\nDothlennak Zuun. Maw ka tta aw Ka ttah chan hi Ngai ta rih mu Zei kar lo i Chun mang vial te Zaan mang chia i An can dih cu Ka tuar kho lo A faak tuk e Nangmah lo bang Pasal ti law Voi khat tal cun Min i chaal ta ko Ral hrang kut i Na liam hrim hi Kai faksak in Ka tuar hlei e Zei khom si seh Na thih hnawh chan Nangmah can ti’n Nun hnawh chan ah Ka van rianh lai Dothlen nak zuun Mei thang zaam caan Rau thla tal in Kan leng tti tthan te lai mu. Credit – Salai\nKahdohnak thawng: Ralhrang 34 an thah hna, 20 tluk hliamh an si. The Chinland Post | 2022 May 13 —- Miphun hriamtlai CNA, CDF-Thantlang, CDF-Zophei le CNDF i bawm in May 3-6 kar ah ralhrang Kawl Ralkap a tlawm bik voi 4 tluk an dohnak ah Kawl Ralkap 34 an thah hna i, 20 tluk an Hliam hna. Hitan kahdohnak ah ralhrang nih Chin miphun thongtla 15 tluk kha ralkham (human shield) ah an hman hna, cun Ramthlo ah inn 10,.\nTlangzaar ah UPC Biakinn telh in inn 16 an khangh tiah CNF nih cathanh in a langhter. Hi Hakha le Falam kar kahdohnak ah miphun hriamtlai CNF in 4 le CDF Thantlang in 4 nih nunnak an pek tiah theih a si. (Kahdohnak a can dihka te ah thawngzamhnak tampi Chinland Post telh in minung 9 tiah rak thanh a si nain, CNF nih 8 in a langhter).


Nancy Pelosi nih zei dah a chim Donald Trum kong ah Nungak tawka lian mi long an duh tiah ati? – Kawltu Team\nNancy Pelosi nih zei dah a chim Donald Trum kong ah Nungak tawka lian mi long an duh tiah ati?\nCbu thar ”Peril’ tiah US Journalist 2 hna nih Donald Trump Presidency can lio ah thil cang mi an tial nak ah, Jan 6 Capitol Hill Riots hnu ah khan Speaker Nancy Pelosi nih Presidenct Trump chu ”fat butt’ and saying he’s been ‘crazy for a long time, Tawka lian mi nih ruahnak tlamtling in hmang thiam lo asi tiin achim peng mi asi, Republican Senator Lindsey Graham nih cun, Trump nih 2024 ah seat a cuh than ding asi ah cun, ‘personality problems’ a ngeih mi cu verify aher lai ati, Jan 6 Capitol Hill Riots ah khan Pelosi nih General Mark Milley, chairman of the Joint Chiefs of Staff telephone chawnh in ‘America’s nuclear weapons’ hna cu tha tak in ven ding in achim ati.\nJournalists 2 -Bob Woodward & Bob Costa’s hna Cabu tial ‘Peril’ hi release tuah rih lo nain, achung bia hi Leftist media CNN, the New York Times & the Washington Post hna nih aceu hna cu media ah pek asi cang, Nancy Pelosi “Capitol Hill Riots zong an ven khawh lo cu kan President nih zei dah atuah kan theih maw? White House ah hin Tawka lian ngai mi kiss long hi asi thil dang tuah kho a um lo ati ” Peril Cabu ah tial ning” asi, Kan can ton mi hi atha lo ngai? A thin hun ah cun hriamnam hna ahman sual lai timi hi tih anung ati, ‘He’s crazy. You know he’s crazy can liam cang zong ah khan a hrut can a ngei ati.\nWoodward & Costa, hna nih hin Nancy Pelosi le Milley hna ichawnhnak transcript an ngei dih, ‘Madam Speaker, nan bia chim mi cu kei mah zong nih ka pawm dih, nain mah lio ah hin Senator Graham, Trump hawi tha ngai mi nih achim ve hi “2024 ah Trump hi dir aduh ah cun personality problems kan verify fian aher lai, team captain nih thil poi ngai atuah ati.\nNancy Pelosi le Trump hna an tuantinak atha lo ngai ngai tiah, American Politics tuaktan mi hna nih cun an theih peng ko lai, Trump’s final year office cu Impeachment vawi 2 kan hmuh manh, ‘Peril’ tiah Cabu hi September 21 ah release an tuah lai, 2019 in Trump Mental Health hi a chim tawn cang, President Biden a tluk pengnak, bia achim sualnak, hi zei hmanh an chim bal lo, May 2020 ah khan ‘morbidly obese’ tiin Pelosi nih hin Trump hi arak thuat tawn, Trump nih cun ‘sick woman’ with a lot of ‘mental problems.’ arak ti ko khah!\n← Taliban acoyah thar ah hruaitu hna ah buainak faktuk in achuak, Panshjir valley ah NRF bawmtu hna pakul an thah hna Etc,\nMin thang ngai mi 2 hhna, Rev. Dr. David Yonggi Cho cu Bawipa sin ah hnangam tein adin cang, Abraham Lincoln nih Sal dirhmun in an luattter nak aruang? →


Miphun dang nih Laimi an kan hlorhnak bia – Chin 11 News\nMiphun dang nih Laimi an kan hlorhnak bia\nPosted By: chin11news November 24, 2019\nLaimi hi chuahkehnak lei in phunsang ngai ah an i chia, an thawhkehnak pupa an upat hna. “Mi phundang he kan i tluk ko” timi ruahnak an ngei. (Carey le Tuck) Khualtlung mileng an kan zohkhenh ningcang a tha tuk; an lungthin ai dawh ngaingai. (Newland) Nunphung sang an rak ngei ko cang ti a fiannak cu catialmi an rak ngeihnak tuanbia a um; mi thah lainawn, fir le tlei a um lo. Nupi pakhat ngei lawngte an si. Nu an upat hna. (Rev. Dr. Cope)\nThil tha a tuahpiakmi cung i lawmhnak a ngei zungzalmi an si. (Mrs. Carson) Laimi lungthin chungah Sertu Pathian kong a rak um ko cang caah “Splendid People” an si. (Dr. East) Dr. Strait nih Laimi hnisen, tawnlo, cawngnak puan vialte a hmuh tikah “highly civilized people” a kan ti. (Nunphung sining a sang ngai cangmi miphun)\nLaimi hi hmailei ah cun Kawlram ah santlai bik miphun an si te lai. (Rev. Sowards, American Baptist Burma Mission Secretary) World War II lioah Alliance pawl biatak tein a rak kan bawmtu Laimi hunchonak rian tuan awk leiba tampi kan ngei. (Stevenson, Baptist Political Officer) Laimi hi lihchim nan hmang lo. Cucu a sang bik “Quality” nan ngeihnak a si. (Rev. Dr. Johnson) Laitlang ah chokhleipar dawh a chuah bantuk in Laimi hi miphun dang ngai an si ve. (Thein Phay Myint) (Robawm ca-uk chung i Rev. Dr. Chum Awi tialmi chungin laakmi an si.


Afghanistan Ah Bomb A Puak Thawnglatu Minung 9 An Thi, 50 Nak Tlawmlo An I Hliam – THE CHINLAND POST\nAfghanistan Ah Bomb A Puak Thawnglatu Minung 9 An Thi, 50 Nak Tlawmlo An I Hliam\nSalai Aung Aung| 2018 May 1| Afghanistan ram khuahlipi Kabul ah nunnak thap in ralhrang nih nizan (April 30) ah voihnih tiang bomb an puah caah thawnglatu minung 9 tel in minung 26 an thi i thawnglatu 5 tel in minung a tlawmbik 50 tluk hliam an tong.\nHihi Afghanistan ram cung i voikhat te ah thawnglatu tambik an thih a si i IS ralhrang pawl hi kanmah tuah mi a si tiah an chim .\nA thi mi thawnglatu lak ah hin nu pahnih an i tel. Kabul khuapi i AFP hmanthlak thawnglatu lutlai pakhat zong a thi tiah AFP nih an chim. EU lei in RFE minung pa 2 le nu pakhat cun anmah Afghanistan in 1TV ah thawnglatu pahnih an i tel.\nAfghanistan cozah le thil a can lio a hmutu pawl nih, Cawn nikhat zing ah khan minung an chah lio caan te ah motor cycle in pakhat pa a ra i Afghan Ngiathlaitu zung pawng a phak ah amah tein a bomb cu a puah tiah an chim. A voikhatnak a puah bak in michanhtu pawl nih bawmh ding in an zuan hnawh hna lio ah khin thawnglatu bantuk in aa thuammi pakhat a ra i cu nih cun a pum cungah aa chiahmi bomb a puah ve than. Avoi hnihnak a puak mi ah khan aa hliam mi le a thi mi an tam.\nPrevious Nuclear Hriamnam Hrawh Dingin Chak Le Thlang Korea Hnatlaknak An Ngei\nNext Iran Nih Nuclear Bomb Ser Lo Hnatlaknak A Ngeihmi Buar In Nuclear Bomb A Ser: Netanyahu


Hailey Baldwin Cu Thitumh Nak Puai Caah Timh Tuahnak A Ngei Cang Nain Justin Bieber Nih A Ni A Thawn Than – TIMES OF CHIN NEWS\nPosted By: thawngthawng January 26, 2019\nJustin Bieber le Hailey Baldwin hna cu nikum September thla ah khan an mah pahnih hnatlak nak in a thli tein thitumh minthut nak an rak ngei cang nain Hailey Baldwin nih kaphnih chungkhar hna he mipi hmai ah thitumh nak puai tuah a duh than caah ni tlawmpal cu an puai ding kong ah timhlamh nak kha an ngei. An puai tuah nak ding kong ah Hailey Baldwin cu lung tho ngai in a um i, a maw tuan tu ding hna zong a chimh dih cang hna tiah thawngpang a chuak nain Justin lei kap cun a hawikom tha tuk hmanh nih mah kong hi an thei rih lo pin ah a mah Justin hmur kaa zong in zeihmanh a chuak rih loh.\nA hlan ah an puai tuah nak kong ah Justin nih Selena siizung a um lio ah cun a lung nuamh lo nak ding mi tuah cu ka duh lo, siizung in a chuah hlan lo puai kan tuah lai lo a ti caah a hnu ah a rak thawn. Justin nih interview ah Selena cu ka dawt peng ko lai i, a zawn ka ruah peng ko lai a timi hi hman ngai dawh a si ko. Selena cu siizung in a chuah hnu ah a hlan nak in ai dawh deuh pin ah puitling ngai in mipi hmai ah a van langh than tik ah cun Hailey Baldwin nih an puai sawm nak ca cu a hawi le sin ah a phot dih cang hna. TMZ media nih a langhter ning ah cun an puai ni ding hi Febuary 28 a si i, buak tlak in an sawm ding mi hna hi minung 300 an si tiah theih a si.\nSawmnak ca a ngah mi hna chung ah Kylie Jenner, Travis Scott, Christ Brown, Drake le Odell Beckham Jr hna pin ah Kylie hawi kom tha tuk a si mi hna Kendall Jenner le Gigi Hadid hna zong an i tel tiah thawngpang a chuak. Thlakhat ai duh ah sawm an si tik ah hin ready ngai in an um cio ko men lai. Asinain tlawmpal ah Justin nih puai ni a thawn than tiah thawngpang a chuak than, a thawn nak a sullam cu a biapi in a sawm mi hna an i tel kho lai loh tihi a si.\nVawlei cung hlasak thiam minthang pakhat i a puai ah a ho dah manh lo in a um hnga, a chungkhar le hawikom hna zong timh lamh nak an ngei dih cang ko. Ai tel kho lo ding um hmanh hna seh law, a ho hmanh nih thitumh nak puai tuah nak ding ni an khiah cang mi cu sawm mi a ra lai loh ti ruang ah a ni thawn a um bal rih loh. Show puai tuah a si tung lo. Justin nih a mah lung tho tein thit ding ah a hal mi Hailey Baldwin he an puai tuah nak ni kong ah a ni a thawn hi voi thum a si cang tiah TMZ media nih a langhter.\nJustin thil tuah mi kong ah Hailey Baldwin zong a lung fiang ve ti loh. Justin nih an puai ni a thawn lengmang mi hi midang nih an ruah ning bantuk in Selena a philh khawh lo ruang ah maw a si hnga, a si khawh ah cun Selena sin i kir than ai timh hna a si hnga maw, si lo le thil dang pakhat khat ruang ah dah a si hnga, puai hna hi an tuah kho tak tak hnga maw ti in a um mi an tam ngai.